1η διαθεματική ενότητα έρευνας 2ας τάξης Δημοτικού Κολλεγίου Αθηνών: Η δική μας συνοικία\nΣτο Δημοτικό Σχολείο Κολλεγίου Αθηνών οι μαθητές μας μαθαίνουν πως αποτελούν μέρος ενός ευρύτερου συνόλου. Είναι μαθητές σε ένα μεγάλο σχολείο, ενώ παράλληλα ζουν και αναπτύσσονται σε μια μεγάλη πόλη, σε γειτονιές και συνοικίες με τα δικά τους ξεχωριστά χαρακτηριστικά και γνωρίσματα.\nΈτσι, στο πλαίσιο της 1ης διαθεματικής ενότητας έρευνας της 2ας Δημοτικού, τα παιδιά έκαναν έρευνα για τη μορφή και τη λειτουργία μιας συνοικίας, με στόχο να ανακαλύψουν τα δομικά στοιχεία της, να γνωρίσουν τις ανάγκες, τα δικαιώματα και τις υποχρεώσεις των μελών της, καθώς και να συνειδητοποιήσουν τον αντίκτυπο που έχουν η στάση και οι προσωπικές επιλογές κάθε μέλους στο ευρύτερο κοινωνικό σύνολο.\nΩς καταληκτική δραστηριότητα του Διαθεματικού Προγράμματος έρευνας «Η δική μας συνοικία», οι μαθητές και οι μαθήτριες της 2ας τάξης θα έπρεπε να κατασκευάσουν όλοι μαζί τη δική τους συνοικία στο Μικρό Θέατρο του Σχολείου μας. Ωστόσο, λόγω των ιδιαίτερων συνθηκών που βιώνουμε και τηρώντας τα μέτρα προστασίας και ασφάλειας, οι μαθητές και οι μαθήτριες του κάθε τμήματος δημιούργησαν τη συνοικία των ονείρων τους στην τάξη τους. Πριν όμως από αυτό, παρακολούθησαν διαδικτυακά παρουσίαση από αρχιτέκτονα (μητέρα μαθητή μας), μελέτησαν κατόψεις συνοικιών, συζήτησαν και συναποφάσισαν τη μορφή που θα έχει η δική τους συνοικία.\nΜε τον τρόπο αυτό ταπαιδιά έγιναν μικροί ερευνητές αναπτύσσοντας παράλληλα τη δημιουργικότητα, τη φαντασία, την κριτική σκέψη και την κοινωνική τους ευαισθησία.


Ακυκλοφόρητα τραγούδια του Μάικλ Τζάκσον - Ειδήσεις - νέα - Το Βήμα Online\nΑκυκλοφόρητα τραγούδια του Μάικλ Τζάκσον\nΔωρεάν για τους χρήστες των συσκευών Sony Xperia Z2, Xperia Z2 Tablet και Xperia M2 θα προσφέρει η Sony Mobile το μουσικό άλμπουμ XSCAPE του Μάικλ Τζάκσον, το οποίο περιέχει νέο ακυκλοφόρητο υλικό του επονομαζόμενου βασιλιά της ποπ και θα κυκλοφορήσει στις 13 Μαΐου 2014.\n2 Απριλίου 2014, 17:33 Ενημερώθηκε: 2 Απριλίου 2014, 17:35\nΌπως ανακοίνωσε η Sony Mobile, «για να γιορτάσει το λανσάρισμα αυτού του μοναδικού άλμπουμ θα προσφέρει στους χρήστες επιλεγμένων νέων Sony συσκευών, όπως Xperia Z2, Xperia Z2 Tablet και Xperia M2 δωρεάν το άλμπουμ, την ημέρα που θα γίνει διαθέσιμο διαδικτυακά, μέσω του Xperia Lounge app».\nΗ πρωτοβουλία γίνεται σε συνέχεια της ανακοίνωσης της Epic Records για την κυκλοφορία του XSCAPE. «Η Sony Mobile, θα παρέχει στους χρήστες πρόσβαση στο νέο άλμπουμ μέσω του Xperia Z2, αλλά επιπλέον, θα τους κάνει να νιώσουν ότι βρίσκονται σε ένα στούντιο ηχογράφησης εν μέσω μιας ξεχωριστής ακουστικής εμπειρίας» σημειώνει η εταιρία.\nΌπως αναφέρει, οι μηχανικοί ήχου της Sony συνεργάστηκαν με τον πρόεδρο και διευθύνοντα σύμβουλο της Epic Records, L.A. Reid, «ώστε να φέρουν την εμπειρία του στούντιο στο Xperia Z2». «Για το σκοπό αυτό, χρησιμοποιήθηκαν οι κονσόλες και οι οθόνες από το στούντιο ηχογράφησης για την βελτιστοποίηση του ήχου στο Xperia Ζ2 και στα ακουστικά MDR-NC31EM» τονίζει η ανακοίνωση.\n«Οι κάτοχοι του Xperia Z2, θα μπορούν να έχουν πρόσβαση σε αυτές τις ρυθμίσεις ήχου με ένα απλό άγγιγμα, επιλέγοντας το ClearAudio+. Οι ίδιες ρυθμίσεις είναι διαθέσιμες και στον ψηφιακό επεξεργαστή σήματος των ακουστικών Bluetooth SBH-80. Το αποτέλεσμα; Μία ακουστική εμπειρία, όπως ακριβώς στο στούντιο ηχογράφησης» καταλήγει η Sony Mobile.


Πιέρεια Μούσα: 09/14/12\nΟι Έλληνες δεν τελειώσαμε ακόμα! [video]\nΓράφει ο Αρτ Κυδωνάκης, Πολιτικός Επιστήμων - Αναλυτής\nΝομίζουν ότι θα τελειώσουν εύκολα με εμάς τους Έλληνες.. Ότι θα μας τσακίσουν με την κατάντια και τα δανεικά.\nΜε 11ωρη απλήρωτη εργασία και με συντάξεις πείνας, για όσους βέβαια προλάβουν να πάρουν... Με ανεργία που σου σκοτώνει την ψυχή και με εισαγόμενη εγκληματικότητα που σε σκοτώνει στην πραγματικότητα.\nΣτις 14 Δεκεμβρίου 1929 ο Αλέξανδρος Ζαΐμης εκλέχθηκε με την στήριξη των "Φιλελευθέρων" δεύτερος πρόεδρος της Δημοκρατίας διαδεχόμενος τον γηραιό Παύλο Κουντουριώτη.\nΗ εκλογή αυτή αποτέλεσε βαρύ πολιτικό σφάλμα του Ελευθέριου Βενιζέλου, καθώς ο υπέργηρος Ζαΐμης (όπως άλλωστε αποδείχθηκε λίγα χρόνια μετά) δεν είχε ούτε την διάθεση αλλά ούτε και το σθένος να στηρίξει με πρωτοβουλίες τον νεόκοπο θεσμό που κλήθηκε να εκπροσωπήσει. άλλωστε πολλοί αναλυτές της περιόδου και ιστορικοί θεωρούν πως η εκλογή Ζαΐμη ήταν η αρχή της παλινόρθωσης της Βασιλείας. Ακόμα χειρότερα για τον Βενιζέλο, το παρασκήνιο της εκλογής Ζαΐμη αποτέλεσε έναν εμπαιγμό του Καφαντάρη που αρχικώς είχε προβληθεί ως ο επικρατέστερος υποψήφιος, αλλά και του Παπαναστασίου που επίμονα προωθούσε την λύση αυτή. Η εκλογή ενός αδύναμου προσώπου για έναν τόσο κρίσιμο Θεσμό εξόργισε τους βενιζελογενείς πολιτικούς αρχηγούς (Καφαντάρης, Παπαναστασίου, Κονδύλης) αλλά και βενιζελογενείς ανεξάρτητες προσωπικότητες όπως ο Κωνσταντίνος Ζαβιτσάνος.\nΑναρτήθηκε από ¨Πολύμνια¨ στις 6:10 μ.μ.\nΤρεις τρόποι να ενισχύσετε τον καλλιτέχνη, που κάθε παιδί κρύβει μέσα του\nΓια να κάνετε την ζωή του παιδιού σας πολύ πιο δημιουργική, σε όλους τους τομείς της ζωής του, είναι προτιμότερο να ξεφύγετε από τα συνηθισμένα και να του δείξετε νέους τρόπους, καινούργιες ασχολίες και ανανεωμένα περιβάλλοντα στα οποία θα μπορεί να δημιουργήσει.\nΒρήκαμε τρεις ασχολίες, που μπορείτε να μοιραστείτε μαζί του, οι οποίες θα του ανοίξουν την πόρτα σε καινούργιες, δημιουργικές εμπειρίες.\n1) Βάλτε τα στην κουζίνα\nΔημιουργήστε λίγο χώρο για το παιδί σας ώστε να βρίσκετε μαζί σας στο καθημερινό μαγείρεμα. Μάθετέ του τις διαφορετικές μυρωδιές των μπαχαρικών ή συνδυασμούς φαγητών. Αφήστε τα να δημιουργήσουν τις δικές τους συνταγές, ή να δοκιμάσουν νέες γεύσεις. Πάρτε τα μαζί σας στη λαϊκή και αφήστε τα να δουν, να πιάσουν και να δοκιμάσουν καινούργια φρούτα και λαχανικά. Δίνοντάς τους μία εικόνα του τι συμβαίνει στα γεύματά τους εξάπτει την φαντασία τους και μπορεί να είναι αφορμή για να παθιαστούν με κάτι νέο.\n2) Κλείστε την τηλεόραση, ανοίξτε το ραδιόφωνο\nΕίτε κατά τη διάρκεια της ζωγραφικής τους, ή την ώρα που κάνουν τα μαθήματά τους, αποσπάστε την προσοχή τους από την οθόνη της τηλεόρασης ή του υπολογιστή. Βάλτε μουσική που μπορεί να μην έχουν ξανακούσει- από την κλασική μουσική, μέχρι τους Beatles και indie μπάντες, το να ακούσουν κάτι διαφορετικό μπορεί να εξάψει την δημιουργικότητά τους με νέους, απρόσμενους τρόπους.\n3) Κάντε τους ερωτήσεις και απαντήστε τις δικές τους\nΜπορεί να είστε αγχωμένη και κουρασμένη, και να μην έχετε όρεξη να απαντάτε συνέχεια σε όλα τα «γιατί» του. Είναι απολύτως λογικό. Αλλά είναι πολύ σημαντικό να ενισχύετε την περιέργεια του παιδιού σας. Ρωτήστε τα κι εσείς, πράγματα, με την σειρά σας και αρχίστε να συζητάτε μαζί τους τις απαντήσεις που θα σας δώσουνε.\nΑναγνώστης με μνήμες του παρελθόντος... Μη χτυπάτε το σκύλο σας...\nΘυμάμαι το 1994 ο Γεώργιος Παπανδρέου ως υπουργός Εθνικής Παιδείας και Θρησκευμάτων είχε εκδιωχθεί από το Τ.Ε.Ι Καβάλας και είχε θεωρηθεί ...\n"persona non grata" . Αυτό που μου έκανε εντύπωση σε αυτό τον άνθρωπο ήταν η ανικανότητα του να μιλήσει , να προβάλλει αντίλογο και η έκφραση του προσώπου του καθώς έφευγε. Μου θύμισε τον "χλαπάτσα" από την σειρά του ΑΝΤ1 , "Της Ελλάδος τα παιδιά" . Μόνο το "θα σας δείξω εγώ, θα δείτε τι θα πάθετε" δεν είπε. Φυσικά κράτησε το λόγο του και πάθαμε αρκετά.....\nΑπό την άλλη μεριά ο Αντώνης Σαμαράς, συγκάτοικος με τον Παπανδρέου στα φοιτητικά χρόνια στις Η.Π.Α , ο οποίος το 1992 πάλευε για την πατρίδα και την Μακεδονία ως δεύτερος Κολοκοτρώνης, εν έτη 2012 παραδίδει την εθνική κυριαρχία στις τράπεζες αφού προεκλογικά δούλεψε κανονικά τον Ελληνικό λαό , λέγοντας ότι δεν θα υπάρξει άλλη μείωση μισθών και συντάξεων και πολλά πολλά άλλα....\nΑυτοί οι δύο λοιπόν , αφού ανακάλυψαν ξαφνικά και τελείως αναπάντεχα ότι η Ελλάδα δεν πάει καλά οικονομικά , αποφάσισαν να αναλάβουν δράση για να την σώσουν.\nΜέχρι στιγμής λοιπόν τι κατάφεραν;\n-Εισαγωγή της Ελλάδας στο Δ.Ν.Τ\n-Κούρεμα του χρέους.\n-Δανεισμός δισεκατομμυρίων ευρώ από τον μηχανισμό στήριξης και την Ε.Ε με αντάλλαγμα μέτρα που θα εξαφανίσουν το έλλειμμα της χώρας και θα φέρουν επενδύσεις.\nΑυτά λοιπόν τα μέτρα έφεραν:\n-Ανεργία στο 23,6%\n-Οι αυτοκτονίες αυξήθηκαν την τελευταία τριετία κατά 22,5%\n-Η αγορά έχει νεκρώσει και 70.000 επιχειρήσεις εκτιμάται ότι θα βάλουν λουκέτο μέσα στο 2012 εκτός από τις χιλιάδες που έχουν κλείσει έως τώρα.\n-Η τιμή της βενζίνης στο 1,95 και συνεχώς ανεβαίνει, ενώ τα εισοδήματα έχουν υποστεί μείωση 25 - 30% κατά μέσο όρο.\n-Η υγεία έχει μπει στην εντατική και μόνο οι έχοντες και κατέχοντες θα μπορούν πλέον να έχουν πρόσβαση σε αυτήν.\n- Το κοινωνικό κράτος έχει εξαφανιστεί και οι αδύναμες ομάδες του πληθυσμού είναι πλέον απροστάτευτες.\n-Η φορολογική καταιγίδα δεν έχει τελειωμό και παίρνει ότι έχει απομείνει από τον μισθωτό και τον συνταξιούχο.\n-Ετοιμάζεται ξεπούλημα όλων τον κρατικών επιχειρήσεων και των πλουτοπαραγωγικών πηγών μας , σε τιμές κόστους.\n-Οι Έλληνες μεταναστεύουν. Όχι μόνο το εργατικό δυναμικό , αλλά και επιστήμονες που θα μπορούσαν να βοηθήσουν στην ανασυγκρότηση της χώρας , αν φυσικά υπήρχε μία στρατηγική ανάπτυξης και ένα σχέδιο για το μέλλον.\n- Η ιδιοκτησία σε λίγα χρόνια θα είναι αδύνατη και όλα θα περάσουν στα χέρια των λίγων (ξένων ή Ελλήνων).\n-Παράλληλα πολύ λίγα γίνονται για τον έλεγχο της φοροδιαφυγής , για την απλοποίηση του φορολογικού συστήματος , για την εξάλειψη της γραφειοκρατίας ,για την συγκράτηση των τιμών, για την τήρηση των νόμων και έτσι οδηγούν τον κόσμο προς τα άκρα με την κοινωνική έκρηξη να φαντάζει αναπόφευκτη.\nΠάρα πολλοί οικονομολόγοι, εκφράζουν την άποψη ότι αυτή η οικονομική πολιτική δεν θα έχει κανένα αποτέλεσμα.\nΕπειδή λοιπόν δεν νομίζω ότι άνθρωποι τέτοιας μόρφωσης και τέτοιου επιπέδου , πάσχουν από κάποιο είδος μικροβίου που κατατρώει τα εγκεφαλικά κύτταρα και δεν μπορούν να καταλάβουν τα αυτονόητα, θα πρέπει να απαντήσω σε ένα ερώτημα που γεννιέται.\nΓιατί καταστρέφουν την χώρα;\n1.Δεν υπάρχει άλλος δρόμος;\n2.Υπάρχει κάποιος σκοπός που δεν μπορούμε να δούμε;\nΑυτές είναι οι δύο πιο λογικές απαντήσεις που μπορούν να ισχύουν στο παραπάνω ερώτημα. Υπάρχουν βέβαια και άλλες πιθανές απαντήσεις , αλλά θα θεωρηθώ εγκάθετος, φαντασιόπληκτος και κακόβουλος.\nΌσο αφορά την πρώτη απάντηση , πιστεύω ότι υπάρχουν πολλοί άλλοι δρόμοι. Ίσως αν πεινούσαμε λιγότερο αλλά περισσότεροι, ίσως αν χτυπούσαμε το χέρι στο τραπέζι της διαπραγμάτευσης.Ίσως αν ζητούσαμε αλλού υποστήριξη. Μπορούσαμε πάλι μέχρι και εκβιασμό να κάναμε , εκμεταλλευόμενοι την γεωπολιτική θέση της Ελλάδας στο κόσμο. Πάντως δεν νομίζω κανένας να διαφωνεί ότι παραδοθήκαμε πολύ εύκολα.\nΕρχόμαστε έτσι στην δεύτερη απάντηση στο ερώτημα.Τι σκοπός άραγε μπορεί να υπάρχει πίσω από αυτό που γίνεται;\nΑν πάρουμε την ροή των πραγμάτων και την ακολουθήσουμε , πού θα φτάσουμε;\nΣε μία Ελλάδα εξαθλίωσης όπου το μεγάλο τμήμα του πληθυσμού θα έχει μόνο τα απαραίτητα προς το ζην(αν τα έχει). Χωρίς ιδιοκτησία , χωρίς φωνή , αφού τα εργατικά συνδικάτα , στο όνομα του γενικότερου καλού δεν θα έχουν καμία δύναμη. Με το νερό το ρεύμα , την υγεία ,την παιδεία , να ανήκει στους ιδιώτες και με ένα κράτος χωρίς καμία εξουσία παρά μόνο αυτή της καταστολής.\nΘα υπάρχει όμως και ένα μικρό τμήμα του πληθυσμού , το οποίο ,μαζί με τους ξένους (επενδυτές!!!) θα συγκεντρώσει όλο τον πλούτο της χώρας.\nΑυτό το συμπέρασμα δεν είναι αυθαίρετο. Έτσι όπως βαδίζουμε είναι βέβαιο.\nΔεν ξέρω αν αυτή είναι η απάντηση στο ερώτημα. Δεν ξέρω αν έχω δίκιο ή όχι. Αυτό που ξέρω είναι ότι όταν ο αφέντης χτυπάει τον δεμένο σκύλο του και τον αφήνει να πεινάσει, τότε ο σκύλος αγριεύει επικίνδυνα.\nΠιερία: Έκτακτο δελτίο πρόγνωσης επικινδύνων καιρικών φαινομένων\nΣας διαβιβάζουμε το (2) σχετικό έγγραφο της ΓΓΠΠ, με το συνημμένο ΕΚΤΑΚΤΟ ΔΕΛΤΙΟ ΠΡΟΓΝΩΣΗΣ ΕΠΙΚΙΝΔΥΝΩΝ ΚΑΙΡΙΚΩΝ ΦΑΙΝΟΜΕΝΩΝ που ισχύει από...\nΠέμπτη 13-09-2012 έως Κυριακή 16-09-2012, για ενημέρωση σας και ανάλογη εφαρμογή, προκειμένου να αντιμετωπιστούν πιθανά προβλήματα που θα δημιουργηθούν από την εκδήλωση των επικίνδυνων καιρικών φαινομένων.\nΟι Δήμοι παρακαλούνται να ενημερώσουν τους πολίτες, ώστε να είναι ιδιαίτερα προσεκτικοί κατά τις επόμενες ημέρες.να συστήσουν ειδικότερα στους πολίτες, να ακολουθούν τις οδηγίες της Γενικής Γραμματείας Πολιτικής Προστασίας (civilprotection.gr) και ειδικότερα:\nΑναρτήθηκε από ¨Πολύμνια¨ στις 5:34 μ.μ.\nΝικήστε την άνοια τρώγοντας σπανάκι!\nΓερμανοί ερευνητές από το Πανεπιστήμιο της Ulm ανακάλυψαν έναν συσχετισμό μεταξύ των χαμηλών επιπέδων βιταμίνης C και β-καροτίνης και της άνοιας. Οι ερευνητές μελέτησαν τις διαφορές ανάμεσα σε 74 ανθρώπους με Αλτσχάιμερ ήπιας μορφής, ηλικίας 65-90 ετών, και 158 υγιείς ενηλίκους.\nΟι συμμετέχοντες υποβλήθηκαν σε νευροφυσιολογικές εξετάσεις, απάντησαν σε ερωτήσεις για τον τρόπο ζωής τους, έκαναν εξετάσεις αίματος και ελέγχθηκαν ως προς το βάρος τους. Οι ερευνητές, με επικεφαλής την επιδημιολόγο καθηγήτρια Gabriele Nagel και τη νευρολόγο Christine von Arnim, διαπίστωσαν ότι η συγκέντρωση στον ορό του αίματος των αντιοξειδωτικών βιταμινών C και β-καροτίνης ήταν σημαντικά χαμηλότερη στους ασθενείς με άνοια σε σχέση με την ομάδα ελέγχου.\nΥποστηρίζουν ότι μια διατροφή πλούσια σε βιταμίνη C, η οποία περιέχεται στα εσπεριδοειδή, καθώς και σε β-καροτίνη, που περιέχεται στο σπανάκι, τα καρότα και τα βερίκοκα, θα μπορούσε να καταπολεμήσει την άνοια.\nΕπισημαίνουν, όμως, ότι απαιτούνται περισσότερες μακροχρόνιες έρευνες για να επιβεβαιωθεί το εύρημα της έρευνάς τους.\nΑναρτήθηκε από ¨Πολύμνια¨ στις 2:46 μ.μ.\nΤο σκάνδαλο της κινίνης και η δυσφημιστική εκστρατ...\nΤρεις τρόποι να ενισχύσετε τον καλλιτέχνη, που κάθ...\nΑναγνώστης με μνήμες του παρελθόντος... Μη χτυπάτε...\nΠιερία: Έκτακτο δελτίο πρόγνωσης επικινδύνων καιρι...


SUMMER TIME - TINOS APARTMENTS ΆΓΙΟΣ ΣΏΣΤΗΣ - Άγιος Σώστης, Ελλάδα\nΤο Summer Time - Tinos που βρίσκεται σε παραλία της πόλης Agios Sostis κοντά σε Μνημείο, Μονή Κοιμήσεως της Θεοτόκου Κεχροβουνίου και Παραλία Λιβάδα, προσφέρει εξέδρα στον ήλιο και βεράντα.\nΤο κατάλυμα βρίσκεται 15 χλμ μακριά από Mykonos Town, μόλις 15-λεπτά οδικώς.\nΤο ξενοδοχείο προσφέρει 7 ηχομονωμένα δωμάτια με ανέσεις όπως κλιματισμό, ψυγείο, τηλεόραση, κουζίνα και μπαλκόνι. Μερικά δωμάτια έχουν θέα σε Αιγαίο Πέλαγος. Οι επισκέπτες έχουν στη διάθεσή τους ιδιωτικά μπάνια που διαθέτουν μπανιέρα, ντους και σεσουάρ σε κάθε δωμάτιο.


Κερδίστε Πασχαλινά αυγά δώρο από το κατάστημα Ξηρών Καρπών Γεωργούση! - Maroussi News\nHome Επιχειρήσεις Κερδίστε Πασχαλινά αυγά δώρο από το κατάστημα Ξηρών Καρπών Γεωργούση!\nmaroussi-newsΑπρ 16, 201900733\nΤην ευκαιρία να κερδίσουν δύο πασχαλινά αυγά δώρο από το κατάστημα Ξηρών Καρπών Γεωργούση στο Μαρούσι έχουν οι αναγνώστες του maroussi – news!\nΣυγκεκριμένα, δύο νικητές θα λάβουν από ένα πασχαλινό αυγό με σοκολάτα υγείας 58% και ζαχαρόπαστα από φυσικά χρώματα στα οποία απεικονίζονται μια πασχαλίτσα και o Batman.\nΓια να συμμετέχετε στο διαγωνισμό, κάντε like στο post του διαγωνισμού στη σελίδα του maroussi-news στο facebook και γράψτε στα σχόλια αν θέλετε το πασχαλινό αυγό πασχαλίτσα ή το πασχαλινό αυγό Batman!\nΟ διαγωνισμός θα ολοκληρωθεί την Κυριακή 21 Απριλίου και οι νικητές θα προκύψουν από ηλεκτρονική κλήρωση με ειδικό λογισμικό. Οι νικητές θα ανακοινωθούν με σχόλιο στο post του διαγωνισμού. Για οποιαδήποτε απορία, μπορείτε να επικοινωνήσετε με προσωπικό μήνυμα στη σελίδα του maroussi-news.\nΤο κατάστημα Γεωργούση προσφέρει μια μοναδική ποικιλία από πασχαλινά δώρα τα οποία ξεκινούν από 2€! Επίσης υπάρχουν σοκολατένια αυγά χωρίς ζαχαρη, αυγά ειδικά παρασκευασμένα για άτομα με δυσανεξία στη γλουτένη αλλά και πασχαλινά σοκολατάκια με γνήσια ιταλική πραλίνα Lilla Pause όπως και μοναδικές πασχαλινές πραλίνες από το Βέλγιο χωρίς τεχνητά χρώματα.\nΕπίσης στο κατάστημα θα βρείτε ειδικές συσκευασίες δώρων, μεταλλικά αλλά και τα παλιά βελουδινα χειροποίητα αυγά ζωγραφισμένα στο χέρι (υπάρχει η δυνατότητα να γεμιστούν με ο,τι θέλει ο πελάτης).\nΜεγάλη είναι και η ποικιλία από νηστίσιμα προϊόντα ξεκινώντας από τον περίφημο χαλβά από τα Κύργια της Δράμας αλλά και συσκευασμένο χαλβά Κοσμίδη-Γαβρίλη από τη Δραπετσώνα. Νηστίσιμα σοκολατάκια με και χωρίς ζάχαρη, μπάρες δημητριακών, πολίτικα λουκούμια με και χωρίς ζάχαρη, χειροποίητο παστέλι κλασικό και με σοκολάτα υγείας και φυσικά μια απίστευτη ποικιλία σε φρεσκοψημένους ξηρούς καρπούς και αποξηραμένα φρούτα είναι μερικά από όλα όσα θα βρείτε επισκεπτόμενοι το κατάστημα Ξηρών Καρπών Γεωργούση.\nΑναμένεται να ανακοινωθεί χρονικός περιορισμός στις μετακινήσεις


Αλλάζουμε διατροφή, καταπολεμάμε την Κυτταρίτιδα! - Συνταγές - Νηστικό Αρκούδι - Από τον Αγρό στο Πιρούνι\nΑλλάζουμε διατροφή, καταπολεμάμε την Κυτταρίτιδα!\nΗ αντιαισθητική “φλούδα πορτοκαλιού” είναι ο βασικός εχθρός του γυναικείου σώματος. Παρ’ όλα αυτά έχει αδύνατα σημεία και μπορούμε να την καταπολεμήσουμε.\nΠόσες άραγε είναι οι τυχερές που δεν έχουν αντιμετωπίσει πρόβλημα κυτταρίτιδας;\nΣίγουρα λίγες, μια και συνοδεύει τη γυναικεία φιγούρα εδώ και πολλούς αιώνες.\nΠρόκειται για μια φυσιολογική κατάσταση της γυναικείας επιδερμίδας και όχι για αρρώστια.\nΕίναι ένα δευτερογενές χαρακτηριστικό του ασθενούς φύλου, όπως η ανάπτυξη του στήθος και η έλλειψη τριχοφυϊας στο σώμα και το πρόσωπο.\nΗ εξάλειψή της είναι δυνατή με συντονισμένες κινήσεις και όχι μόνο με τη χρήση θαυματουργών καλλυντικών προϊόντων.\nΠροσθέστε στο διαιτολόγιό σας φυτικές ίνες, φρούτα και πολύ νερό. Ελαττώστε τα μαγειρεμένα λίπη, τις σάλτσες, την πολλή ζάχαρη, τα αναψυκτικά, το αλκοόλ και το κάπνισμα.\nΞεκινήστε με περπάτημα ή ποδήλατο και υιοθετήστε ένα πρόγραμμα άθλησης 2-3 φορές την εβδομάδα.\nΜασάζ και μέθοδοι λιποδιάλυσης\nΤο μασάζ με τα χέρια ή με μηχάνημα λιποδιάλυσης βοηθά στην αντιμετώπιση του προβλήματος αλλά δεν είναι πανάκεια. Πρέπει να συνδυάζεται με σωστή διατροφή και άσκηση\nΤα προϊόντα σύσφιξης και αδυνατίσματος δεν είναι μαγικά. Μπορούν να προλάβουν τη δημιουργία περισσότερης κυταρίτιδας και να ασκήσουν κάποια μορφή ελέγχου στην ήδη υπάρχουσα. Σε κάθε περίπτωση να συνδυάζονται με απώλεια βάρους και άσκηση.\n10 Συμβουλές για λύση του προβλήματος\n1. Αποφεύγετε το συνδυασμό πρωτεϊνών με άμυλο και ζάχαρη, όπως κρέας με μακαρόνια ή ρύζι και συνδυάζετε το άμυλο ή τις πρωτεϊνες με λαχανικά και φρέσκες σαλάτες.\n2. Τρώτε φρούτα κυρίως εκτός γευμάτων μία ώρα πριν ή τρεις μέρες μετά το γεύμα.\n3. Προσοχή στην κατανάλωση οινοπνεύματος. Οι θερμίδες του αποθηκεύονται αμέσως με τη μορφή λίπους. Προτιμήστε τώρα το καλοκαίρι λευκό παγωμένο κρασί από σκληρά ποτά με πολύ αλκοόλ.\n4. Το νερό είναι θαυματουργό. Καταναλώνετε 2 λίτρα νερό την ημέρα αυξάνοντας σταδιακά την ποσότητα για να μην προκαλέσετε σοκ στον οργανισμό που θα είχε αποτέλεσμα την κατακράτηση υγρών και την κόπωση των νεφρών.\n5. Μην φοράτε ψηλά τακούνια, στενές μπότες και πολύ εφαρμοστά ρούχα που σφίγγουν τα επίμαχα σημεία.\n6. Ελαττώστε το αλάτι και τις απότομες αυξομειώσεις βάρους.\n7. Αποφεύγετε την υπερβολική έκθεση στον ήλιο, τις υψηλές θερμοκρασίες και το ζεστό κερί αποτρίχωσης.\n8. Αυξήστε την κατανάλωση σε λαχανικά, φρούτα, δημητριακά, ψάρια, μαϊντανό, σέλινο, εστραγκόν, θυμάρι, σαφράν, κανέλα και τζίντζερ.\n9. Μην καταναλώνετε ζάχαρη μετά τις 5 το απόγευμα, γιατί από αυτή την ώρα αρχίζει η διαδικασία της λιποδιάλυσης. Έτσι μετά τις 5 μμ η ζάχαρη και το άμυλο ανεβάζουν το επίπεδο ινσουλίνης στο αίμα και εμποδίζεται η αποτοξίνωση του οργανισμού.\n10. Διαγράψτε από το διαιτολόγιό σας τα τηγανητά, τις σάλτσες, τις κρέμες γάλακτος και τα πλήρη γαλακτοκομικά προϊόντα, όπως τα τυριά και τα γιαούρτια.\nΔωρεάν διατροφικά σεμινάρια από το Δήμο Θεσσαλονίκης Γλουτένη Φοιτητική δια(σ)τροφή Ώρα για πρωινό\nComments Off on Αλλάζουμε διατροφή, καταπολεμάμε την Κυτταρίτιδα!\nΧωριάτικη με ψητό κοτόπουλο


Στύλιος: Έρχεται μεταρρύθμιση για την ορθή διαχείριση και εκμετάλλευση του νερού στη γεωργία - Newss.gr\nΑρχική ΕΛΛΑΔΑ Στύλιος: Έρχεται μεταρρύθμιση για την ορθή διαχείριση και εκμετάλλευση του νερού στη...\nΓια τη μείωση της γραφειοκρατίας και την επιτάχυνση των διαδικασιών στα προγράμματα υλοποίησης των χρηματοδοτικών προγραμμάτων μίλησε ο υφυπουργός Αγροτικής Ανάπτυξης και Τροφίμων, Γιώργος Στύλιος σε συνέντευξή του στο Αθηναϊκό – Μακεδονικό Πρακτορείο Ειδήσεων.\nΌπως ανέφερε ήταν «ένας από τους βασικούς στόχους που έθεσα από την ημέρα που ανέλαβα» και έφερε ως παράδειγμα το πρόγραμμα των Νέων Αγροτών όπου η κατάθεση του φακέλου έγινε ηλεκτρονικά.\nΑυτό όπως σημείωσε είχε ως αποτέλεσμα το πρόγραμμα να ολοκληρωθεί «εντός του προσδιορισμένου χρονοδιαγράμματος, χωρίς να δοθεί καμία παράταση» και υπογράμμισε ότι τα αποτελέσματα της πρόσκλησης αναμένεται να βγουν «μέσα σε διάστημα 6-7 μηνών, ενώ τα παλαιότερα προγράμματα ολοκληρώνονταν σε διάστημα από 9 έως 14 μηνών».\nΠαράλληλα, ο κ. Στύλιος αποκάλυψε ότι προωθείται μια μεταρρύθμιση για την ορθή διαχείριση και εκμετάλλευση του νερού, στην οποία θα περιλαμβάνεται η δημιουργία ενός νέου οργανισμού για τη διαχείριση των Δημόσιων Δικτύων Άρδευσης.\nΟ υφυπουργός Αγροτικής Ανάπτυξης και Τροφίμων σημείωσε ότι τις επόμενες εβδομάδες θα προκηρυχθούν δύο νέα προγράμματα, συνολικού ύψους 640 εκατ. ευρώ, της Βιολογικής Γεωργίας και της Νιτρορύπανσης.\nΤέλος, μίλησε και για το Σύστημα Γεωργικής Γνώσης και Καινοτομίας (AKIS), στόχος του οποίου είναι «η ενίσχυση και διάχυση της γνώσης και της καινοτομίας στην γεωργία και γενικότερα στις αγροτικές περιοχές της χώρας, ενθαρρύνοντας παράλληλα την υιοθέτηση των καινοτομιών».\nΑναλυτικά η συνέντευξη του υφυπουργού Αγροτικής Ανάπτυξης και Τροφίμων, Γιώργο Στύλιου στο Αθηναϊκό – Μακεδονικό Πρακτορείο Ειδήσεων:\nΣτα τέλη του 2021 καταθέσατε το Ελληνικό Στρατηγικό Σχέδιο για τη Νέα Γεωργική Πολιτική (ΚΑΠ) της περιόδου 2023-2027. Ποιοι είναι οι βασικοί πυλώνες της στρατηγικής σας;\nΈχουμε αποφασίσει να ενισχύσουμε τις αναπτυξιακές δράσεις της νέας Κοινής Γεωργικής Πολιτικής (ΚΑΠ) και αυτό χαρακτηρίζει το νέο μας Στρατηγικό Σχέδιο. Στο πλαίσιο αυτό, διπλασιάσαμε τους πόρους του Δεύτερου Πυλώνα της ΚΑΠ -σε σχέση με την προηγούμενη προγραμματική περίοδο. Ενισχύουμε τους παραγωγούς και τις επιχειρήσεις του αγροδιατροφικού τομέα, να αναπτυχθούν, αυξάνοντας με αυτόν τον τρόπο και την ανταγωνιστικότητα της ελληνικής οικονομίας. Ενθαρρύνουμε καλλιέργειες με φιλοπεριβαλλοντικό αποτύπωμα, οι οποίες παράγουν ασφαλή, υγιεινά και ανταγωνιστικά προϊόντα.\nΈνα από τα προβλήματα που αντιμετωπίζει τα τελευταία χρόνια ο εγχώριος αγροτικός τομέας είναι η γήρανση των γεωργών και κτηνοτρόφων και τα προβλήματα ανταγωνιστικότητας στους περισσότερους τομείς. Πώς σχεδιάζετε να αλλάξετε την εικόνα αυτή;\nΜέλημά μας είναι η ηλικιακή ανανέωση των απασχολούμενων στον πρωτογενή τομέα. Αυτή είναι η φιλοσοφία μας και γίνεται πράξη με προσκλήσεις, όπως το Πρόγραμμα Νέων Γεωργών, προϋπολογισμού 420 εκατομμυρίων ευρώ. Υποβλήθηκαν 17.488 αιτήσεις, αποδεικνύοντας έτσι τη μεγάλη ζήτηση που υπάρχει. Να σημειωθεί ότι προχωρήσαμε σε διπλασιασμό του ποσού ενίσχυσης των νέων γεωργών (έως 40.000 ευρώ) ανάλογα με τον τόπο μόνιμης κατοικίας και την κατεύθυνση της εκμετάλλευσης.\nΕξ όσων γνωρίζω, δώσατε ιδιαίτερη έμφαση στην επιτάχυνση των διαδικασιών, θέλοντας να δώσετε και το στίγμα σας για ό,τι πρόκειται να ακολουθήσει και στα επόμενα Προγράμματα που πρόκειται να προκηρυχθούν.\nΈναν από τους βασικούς προσωπικούς στόχους που έθεσα από την ημέρα που ανέλαβα, είναι να θεσμοθετήσουμε και να εφαρμόσουμε πιο απλές και γρήγορες διαδικασίες υλοποίησης των χρηματοδοτικών προγραμμάτων. Στο Πρόγραμμα Νέων Γεωργών, που αναφέρθηκε παραπάνω, για πρώτη φορά, η κατάθεση φακέλου έγινε ηλεκτρονικά. Από τα 10 υποχρεωτικά δικαιολογητικά που απαιτούνταν, τα 9 παρέχονταν ψηφιακά. Μόνο 1 προϋπέθετε αυτοπρόσωπη παρουσία σε υπηρεσία του ΥΠΑΑΤ.\nΤο πρόγραμμα ολοκληρώθηκε εντός του προσδιορισμένου χρονοδιαγράμματος, χωρίς να δοθεί καμία παράταση. Με την απλούστευση των διαδικασιών, έχουμε σχεδιάσει τα αποτελέσματα της πρόσκλησης να βγαίνουν μέσα σε διάστημα 6-7 μηνών, ενώ τα παλαιότερα προγράμματα ολοκληρώνονταν σε διάστημα από 9 έως 14 μηνών. Οι αιτήσεις θα αξιολογηθούν με ψηφιακό τρόπο. Πρόκειται για ένα πρόγραμμα «πιλότο» που σχεδιάσαμε στο ΥΠΑΑΤ, προκειμένου να εξετάσουμε πώς θα εφαρμόσουμε πιο απλές, ψηφιακές και γρήγορες διαδικασίες και στις μελλοντικές προσκλήσεις. Είναι πολιτική απόφαση η μείωση της γραφειοκρατίας.\nΕκτός από την ηλικιακή ανανέωση του αγροτικού πληθυσμού, τι σχεδιάζετε να κάνετε για να μείνουν οι νέοι στην περιφέρεια και να μην ερημώσει η ελληνική ύπαιθρος;\nΣτόχος της Κυβέρνησης Μητσοτάκη είναι να δώσει κίνητρα σε όλους τους νέους που κάνουν τα πρώτα τους βήματα στο επιχειρείν. Αυτό ισχύει και για τους νέους αγρότες, οι οποίοι θέλουν να επενδύσουν στον πρωτογενή τομέα. Παρέχουμε οικονομικά κίνητρα. Το Στρατηγικό μας Σχέδιο περιλαμβάνει δράσεις για την προώθηση των νέων τεχνολογιών στην παραγωγή, με έμφαση στην Ευφυή Γεωργία.\nΕπίσης, προκηρύσσουμε προγράμματα τα οποία παρέχουν εκπαίδευση στους αγρότες. Μάλιστα, για πρώτη φορά οργανώνουμε πρόγραμμα που θα παρέχει γεωργικές συμβουλές, δωρεάν.\nΣχετικά με το τελευταίο, αναφέρεστε στο Σύστημα Γεωργικής Γνώσης και Καινοτομίας (AKIS);\nΠρος την κατεύθυνση αυτή κινείται το AKIS. Αυτό, καλύπτει τις ανάγκες των παραγωγών και λειτουργεί σε τρία επίπεδα:\nεκπαίδευση, έρευνα και παροχή δωρεάν συμβουλευτικών υπηρεσιών.\nΜέσω του AKIS, θέλουμε να συντονίσουμε το ΥΠΑΑΤ και δημόσιους φορείς (π.χ. ο ΕΛΓΟ Δήμητρα, τα γεωπονικά ΑΕΙ, το ΓΕΩΤΕΕ κ.ά.) με συνεταιρισμούς και αγρότες, καθώς και με άλλους εμπλεκόμενους στην αλυσίδα αξίας των γεωργικών προϊόντων (π.χ. ΣΕΒΤ, Super markets, εξαγωγείς, καταναλωτές, κ.λπ.)\nΣτόχος μας είναι η ενίσχυση και διάχυση της γνώσης και της καινοτομίας στην γεωργία και γενικότερα στις αγροτικές περιοχές της χώρας, ενθαρρύνοντας παράλληλα την υιοθέτηση των καινοτομιών.\nΝωρίτερα σταθήκατε και στα οικονομικά κίνητρα που δίνει η κυβέρνησή σας, προκειμένου να στηριχθεί ο πρωτογενής τομέας. Ειδικότερα σε ό,τι αφορά την ελληνική κτηνοτροφία η οποία αντιμετωπίζει σημαντικά προβλήματα, ποιος είναι ο σχεδιασμός του ΥπΑΑΤ;\nΟ κλάδος της κτηνοτροφίας είναι σταθερά ελλειμματικός σε όρους εμπορικού ισοζυγίου, στα επίπεδα του 1-1,1 δισ. ευρώ ετησίως. Με τη νέα ΚΑΠ θα δίνονται κάθε χρόνο στην κρεοπαραγωγή πάνω από 100 εκατομμύρια ευρώ επιπλέον σε ενισχύσεις. Αύξηση των επιδοτήσεων προβλέπεται και για τα γαλακτοκομικά που είναι παράγωγα της Κτηνοτροφίας.\nΤο Στρατηγικό μας Σχέδιο προβλέπει ενισχυμένους πόρους για την Κτηνοτροφία, μέσω των συνδεδεμένων, κατά επιπλέον 17-18 εκατομμύρια ευρώ ετησίως. Στόχος να μειώσουμε το έλλειμμα και να περάσει ο κλάδος σε πλεόνασμα.\nΈτσι θα ωφεληθεί και η οικονομία ευρύτερα. Δυνητικοί καταναλωτές των προϊόντων της κτηνοτροφίας δεν είναι μόνο οι περίπου 11 εκατομμύρια που ζουν στην Ελλάδα, αλλά και τα 35 εκατομμύρια τουρίστες οι οποίοι επισκέπτονται κάθε χρόνο τη χώρα μας, καθ’ όλη τη διάρκεια του έτους.\nΠοιες δράσεις αναμένεται να προκηρυχθούν το αμέσως προσεχές διάστημα από το ΥπΑΑΤ;\nΤα δύο μεγάλα προγράμματα των επόμενων εβδομάδων αφορούν τη Βιολογική Γεωργία και τη Νιτρορύπανση, συνολικού προϋπολογισμού 640 εκατομμυρίων ευρώ. Πιο συγκεκριμένα, μέσω της δράσης για τη Βιολογική Γεωργία, στηρίζουμε τις βιολογικές καλλιέργειες με βάση τη Στρατηγική της Ευρωπαϊκής Ένωσης «Από το Αγρόκτημα στο Πιάτο», η οποία έρχεται να υπηρετήσει τη φιλοσοφία του Στρατηγικού μας Σχεδίου για υγιεινά και ασφαλή προϊόντα.\nΤο πρόγραμμα προϋπολογισμού 490 εκατομμυρίων ευρώ, περιλαμβάνει ενισχύσεις για τη διατήρηση ή τη μετατροπή σε βιολογικές πρακτικές και μεθόδους παραγωγής στη γεωργία, στην κτηνοτροφία και στη μελισσοκομία.\nΣε παγκόσμιο επίπεδο άλλωστε, μία από τις βασικές τάσεις, η οποία πήρε ακόμα μεγαλύτερες διαστάσεις, εν μέσω της πανδημίας Covid-19, είναι η κατακόρυφη αύξηση της ζήτησης από τους καταναλωτές για βιολογικά προϊόντα.\nΑναφορικά με το δεύτερο μεγάλο πρόγραμμα, αυτό της Νιτρορύπανσης;\nΠρόκειται για ένα πρόγραμμα προϋπολογισμού 150 εκατομμυρίων ευρώ το οποίο αφορά στη μείωση της ρύπανσης νερού από γεωργική δραστηριότητα.\nΕνισχύουμε τους γεωργούς με σημαντικούς πόρους, προκειμένου να μειώσουν την κατανάλωση χημικών, βελτιώνοντας ταυτόχρονα την ποιότητα των επιφανειακών και υπογείων υδάτων. Το μέτρο, εφαρμόζεται σε συγκεκριμένες περιοχές της χώρας που έχουν χαρακτηριστεί ως ευπρόσβλητες στη νιτρορύπανση και εντάσσεται σε ένα ευρύ πλέγμα δράσεων για την προστασία του περιβάλλοντος.\nΠού αποσκοπούν οι δράσεις αυτές;\nΟι δράσεις του Προγράμματος αποσκοπούν στη:\nδιατήρηση και ενίσχυση της βιοποικιλότητας\nβελτίωση των υδάτων\nδιαχείριση των λιπασμάτων και των φυτοφαρμάκων\nπρόληψη της διάβρωσης των εδαφών και τη βελτίωση της ποιότητας τους.\nΕπειδή αναφερθήκατε στη βελτίωση των υδάτων, ο παράγοντας «νερό» θεωρείται ιδιαίτερα κρίσιμος, όχι μόνο για τον πρωτογενή τομέα, αλλά και γενικότερα για την Ελλάδα, αφού πρόκειται για έναν πολύτιμο πόρο που θα πρέπει να αξιοποιήσει καλύτερα η χώρα μας. Τι κάνει το ΥΠΑΑΤ προς αυτή την κατεύθυνση;\nΤο νερό αποτελεί εθνικό μας πόρο. Στόχος μας είναι η εξασφάλιση επαρκών ποσοτήτων προς χρήση από τη γεωργία μας, η οποία είναι ο μεγαλύτερος καταναλωτής. Σύμφωνα με μελέτες, η ορθή διαχείριση και εκμετάλλευση του νερού μπορεί να αυξήσει μέχρι και 30% την παραγωγή των γεωργικών εκμεταλλεύσεων.\nΕπιπλέον, προστατεύει το περιβάλλον και περιορίζει τις πυρκαγιές. Τα τελευταία χρόνια έχουμε βιώσει υποεπένδυση στο σύστημα, σπατάλης νερού και άδικες χρεώσεις, με τους Έλληνες αγρότες να είναι αυτοί που επωμίζονται τις αρνητικές συνέπειες. Είναι κατεπείγουσα η ανάγκη παρεμβάσεων, τόσο σε επίπεδο διοίκησης και λειτουργίας του συστήματος, όσο και σε υποδομές.\nΠοιοι είναι οι στόχοι των παρεμβάσεων;\nΣτόχοι των παρεμβάσεων αυτών είναι:\nΑύξηση των αρδευόμενων εκτάσεων κυρίως με μείωση της σπατάλης νερού\nΜείωση του κόστους νερού άρδευσης\nΕπιμήκυνση του χρόνου ζωής του συστήματος άρδευσης\nΑνταπόκριση του συστήματος στις απαιτήσεις της νέας ΚΑΠ και στις προκλήσεις που θέτει η κλιματική αλλαγή\nΠροστασία του νερού\nΕισαγωγή κοινών κανόνων λειτουργίας των Τοπικών Οργανισμών Εγγείων Βελτιώσεων (ΤΟΕΒ), η εποπτεία και στήριξη τους , με διατήρηση πάντα των ΤΟΕΒ ως συνεταιριστικών μορφών οργάνωσης και λειτουργίας.\nΥπάρχει κάποια συγκεκριμένη πρόταση στο τραπέζι;\nΠροωθούμε μια μεγάλη μεταρρύθμιση για την ορθή διαχείριση και εκμετάλλευση του νερού. Σχεδιάζουμε να φτιάξουμε ένα νέο οργανισμό για τη διαχείριση των Δημόσιων Δικτύων Άρδευσης:\nσε κεντρικό επίπεδο, στο Υπουργείο\nσε περιφερειακό επίπεδο\nσε τοπικά δίκτυα\nΑξιοποιούμε μελέτες από πανεπιστημιακά ιδρύματα, προχωράμε σε συνεργασία με εταιρεία συμβούλων, για τη δημιουργία ενός ολοκληρωμένου σχεδίου και βρισκόμαστε σε διάλογο με όλους τους φορείς. Οι παραπάνω ενέργειες θα οδηγήσουν στη δημιουργία ενός σχεδίου νόμου, το οποίο θα θέσουμε σε δημόσια διαβούλευση και κατόπιν θα το φέρουμε στη Βουλή για νομοθέτηση.\nΠροηγούμενο άρθροMeteo: Στους -10 βαθμούς έπεσε η θερμοκρασία σήμερα το πρωί\nΕπόμενο άρθροΓερμανία: Η κρίση στην Ουκρανία διχάζει τον κυβερνητικό συνασπισμό\nΚορονοϊός: 4.141 νέα κρούσματα – 17 οι θάνατοι\nΧωρίς μάσκα σε σχολεία και πανεπιστήμια από Ιούνιο- Τι θα γίνει στις εξετάσεις


Για έβδομη σεζόν στον Ολυμπιακό ο Στιβαχτής – SportSite.gr\nHome / Βόλεϊ / Για έβδομη σεζόν στον Ολυμπιακό ο Στιβαχτής\nΓια έβδομη σεζόν στον Ολυμπιακό ο Στιβαχτής\nPosted by: Sport FM in Βόλεϊ, Ολυμπιακός, Ομάδες, Ποδόσφαιρο 4 Ιουνίου 2021\t0 2 Views\nΠαίκτης του Ολυμπιακού θα είναι για μια ακόμα χρονιά ο Κώστας Στιβαχτής.\nΟ διεθνής πασαδόρος ανανέωσε τη συνεργασία του με τον σύλλογο του Πειραιά και θα ενισχύσει την προσπάθειά του για έβδομη διαδοχική σεζόν.\n«Ο ΟΛΥΜΠΙΑΚΟΣ Σ.Φ.Π., ανακοινώνει την ανανέωση της συνεργασίας του με τον Κώστα Στιβαχτή. Ο διεθνής πασαδόρος υπέγραψε το νέο του συμβόλαιο και θα παραμείνει για έβδομη σεζόν στην ομάδα βόλεϊ Ανδρών του συλλόγου μας.\n“Αισθάνομαι πολύ χαρούμενος που για 7η χρονιά συνεχίζω στον Ολυμπιακό. Είναι τιμή για εμένα η εμπιστοσύνη που μου δείχνει ένας τόσο μεγάλος σύλλογος και για το λόγο αυτό θα συνεχίσω την προσπάθεια για την επίτευξη των στόχων μας, που δεν είναι άλλος από την κατάκτηση όλων των εγχώριων τίτλων και τη διάκριση στην Ευρώπη. Άλλη μια χρονιά μαζί λοιπόν”».\nPrevious: Πρίντεζης: «Πάντα πολύ ωραίο να εκπροσωπείς τη χώρα σου»\nNext: Νικολακόπουλος: «Ο Μαρτίνς θέλει Ενκουντού και Ενταό ή Ντελ Καστίγιο»


eparistera: ΠΤΩΧΕΥΣΗ! ΣΟΚ ΚΑΙ ΔΕΟΣ ΠΑΝΩ ΑΠΟ ΤΗΝ ΕΛΛΑΔΑ.\nΗ παραποίηση των στοιχείων είναι μια πάγια και διαχρονική τακτική και όχι μόνο των ελληνικών κυβερνήσεων. Όπως δήλωσε κι ο Εντ Αλτμαν, καθηγητής χρηματοοικονομικών στο πανεπιστήμιο της Νέας Υόρκης: «Τα μακροοικονομικά στοιχεία είναι συνήθως παρωχημένα και ψευδή. Μη νομίζετε ότι η Ελλάδα είναι η εξαίρεση. Όλες οι ευρωπαϊκές χώρες κρύβουν την πραγματικότητα επί χρόνια, ενδεχομένως και η Αμερική.» (Καθημερινή της Κυριακής. 31 Οκτωβρίου 2010). Ο Αλτμαν λέει κάτι που είναι κοινό μυστικό. Όλοι γνώριζαν. Τώρα καμώνονται, με την ενεργό συμμετοχή της κυβέρνησης, πως τους εξαπάτησε η Ελλάδα. Γιατί καταφεύγουν στη μέθοδο του ψεύδους; Απλά για να αποκτήσουν ηθική νομιμοποίηση και να ενοχοποιήσουν τον ελληνικό λαό που τάχα τους εξαπάτησε. Διά των κυβερνήσεών του φυσικά.\nΑς προσπαθήσουμε όμως να προσεγγίσουμε με νηφαλιότητα το ζήτημα των κρατικών πτωχεύσεων και ας ξεχωρίσουμε την πραγματικότητα από την προπαγάνδα. Ας ξεχωρίσουμε επίσης, πράγμα σημαντικό, την πτώχευση από τη μονομερή παύση πληρωμών χωρίς η χώρα να κηρύξει πτώχευση. Το σημαντικότερο σε μια πτώχευση είναι οι όροι και η διαδικασία με την οποία γίνεται αυτή. Στόχος μας είναι η διαμόρφωση άποψης, που θα στηρίζεται στα πραγματικά δεδομένα, και το πολιτικό αποτέλεσμά της θα είναι προς το συμφέρον της μεγάλης πλειονότητας του ελληνικού λαού. Των εργαζόμενων. Η ιστορία των χρεοκοπιών των κρατών, λόγω αδυναμίας ή άρνησης πληρωμής, είναι μια ιστορία τόσο παλιά που οι απαρχές τους βρίσκονται στις απαρχές της δημιουργίας των πρωτοκαπιταλιστικών οικονομικών δομών τον δέκατο τρίτο και δέκατο τέταρτο αιώνα.\nΟι τράπεζες είχαν γνωρίσει σημαντική ανάπτυξη, ιδιαίτερα στην βόρεια Ιταλία κατά τον δέκατο τέταρτο αιώνα, και είχαν συσσωρεύσει ένα μεγάλο χρηματικό πλούτο. Η γενικευμένη κρίση του δέκατου τέταρτου αιώνα δεν επέτρεπε την παραγωγική αξιοποίηση αυτού του κεφαλαίου. Προχώρησαν λοιπόν στο δανεισμό κρατών, καλή ώρα όπως τώρα. Έχοντας δανείσει μια σειρά ηγεμόνων, η αδυναμία, ή η άρνηση, αυτών να πληρώσουν, οδήγησε πολλούς τραπεζικούς οίκους σε κατάρρευση. Οδηγήθηκαν σε πτώχευση οι τράπεζες Buonsigniori, Cerchi και Frescobaldi στην Τοσκάνη-( Clough-Rapp σ 147)- και λίγο αργότερα, το 1343, κατέρρευσαν οι μεγάλοι τραπεζικοί οίκοι των Peruzzi, Bardi και Acciauoli. Οι Bardi και Peruzzi καταστράφηκαν δανειοδοτώντας τον Εδουάρδο τον Γ της Αγγλίας, κατά τον εκατονταετή πόλεμο, και ο οποίος αρνήθηκε να τους πληρώσει. Το ίδιο συνέβη και με τον Γάλλο μεγαλοτραπεζίτη Coeur ο οποίος δάνεισε την άλλη πλευρά. Τους Γάλλους.\nΚαι η ιστορία συνεχιζόταν. Ο δανεισμός των κρατών αποτελούσε πάντα μια εξαιρετικά προσοδοφόρα πηγή πλουτισμού για το κεφάλαιο.\nΕρχόμενοι σε πιο κοντινές εποχές η ιστορία μας διδάσκει πως η χρεωκοπία κρατών είναι κάτι συνηθισμένο. Από τα μέσα του 18ου αιώνα μέχρι σήμερα έχουν πτωχεύσει 64 χώρες. Πολλές από αυτές περισσότερες από μια φορές. Πρωταθλητής είναι μάλλον η Ισπανία. Η Ελλάδα έχει πτωχεύσει , στην ιστορία της, τέσσερεις φορές. Μέσα στον εικοστό αιώνα έχει κηρύξει μία πτώχευση, το 1932, ενώ η Γερμανία, για παράδειγμα, δύο. Το 1923 και το 1948. Ένα άλλο χαρακτηριστικό των πτωχεύσεων του ελληνικού κράτους είναι πως οι δανειστές έχουν πάρει τελικά το σύνολο των χρημάτων τους. Ακόμη και το δάνειο του 1824 αποπληρώθηκε τελικά σύμφωνα με τους υπολογισμούς του Δερτιλή. (Δερτιλής. Ιστορία του Ελληνικού κράτους. 1830-1920). Αυτό δεν είναι κάτι το συνηθισμένο. Οι πιο πρόσφατες πτωχεύσεις είναι αυτές της Ρωσίας (1998), της Αργεντινής (2002) της Ισλανδίας (2007) και η παύση πληρωμών του Εκουαδόρ το 2008.\nΤι είναι όμως η πτώχευση ενός κράτους; είναι απλά η αδυναμία του, ή η άρνησή του να ανταποκριθεί στις συμβατικές δανειακές υποχρεώσεις του. Η άρνηση αυτή μπορεί να λάβει διάφορες μορφές. Από ολική στάση πληρωμών ως μείωση των επιτοκίων ή και διαγραφή μέρους του χρέους. Οι περιπτώσεις άρνησης πληρωμής του χρέους, χωρίς την κήρυξη πτώχευσης, είναι αρκετές στην σύγχρονη ιστορία. Το διεθνές δίκαιο προβλέπει πως μια χώρα μπορεί να αρνηθεί την πληρωμή χρεών αν συντρέχουν τρεις λόγοι:\n1. Ο δανεισμός έγινε με ανήθικο και παράνομο τρόπο.\n2. Τα δάνεια δεν χρησιμοποιήθηκαν προς το συμφέρον του λαού και της χώρας.\n3. Οι δανειστές είχαν πλήρη γνώση ποιους δάνειζαν και το σκοπό του δανείου.\nΗ διεθνής ορολογία της παραπάνω πρόβλεψης αποκαλείται odious dept (επαχθές χρέος) και επ’ αυτού στηρίχτηκαν οι χώρες που αποτίναξαν την αποικιοκρατία και δεν πλήρωσαν τα χρέη των χωρών τους αλλά και το Εκουαδόρ το 2008. Τα παραπάνω αποκρύπτονται γενικώς από τον ελληνικό λαό.\nΗ άρνηση πληρωμών αλλά και η πτώχευση δεν έχουν καμιά νομική επίπτωση. Αν αφήσουμε λοιπόν κατά μέρος τις, ασήμαντες, νομικές επιπτώσεις τότε ποιές είναι οι άλλες επιπτώσεις από την πτώχευση ή τη στάση πληρωμών; Εκείνο το οποίο υπερπροβάλλουν, οι πολιτικοί εκπρόσωποι του κεφαλαίου στην Ελλάδα και τα τηλεοπτικά φερέφωνά τους, είναι ο αποκλεισμός της χώρας από το διεθνές δανειστικό κεφάλαιο. Για ποιο λόγο πρέπει μια χώρα να δανείζεται σε συνεχή βάση είναι κάτι που μένει αναπάντητο. Πολύ περισσότερο αν δανείζεται για την κάλυψη πάγιων λειτουργικών αναγκών του όπως συμβαίνει με τον άκρατο δανεισμό ΟΛΩΝ των αναπτυγμένων κρατών από τη δεκαετία του 1970 και μετά. Πέρα όμως από αυτό ο ισχυρισμός του αποκλεισμού μιας χώρας από τις διεθνείς χρηματαγορές δεν ανταποκρίνεται στην πραγματικότητα.\nΑς δούμε όμως τις επιπτώσεις των πτωχεύσεων κάπως αναλυτικά. Τον Οκτώβριο του 2008 οι Eduardo Borensztein και Ugo Panizza εκπόνησαν μια μελέτη για λογαριασμό του Διεθνούς Νομισματικού Ταμείου με θέμα τις επιπτώσεις από τη χρεοκοπία των κρατών. ( The Costs of Sofereing Default. IMF Working Paper. http://www.imf.org/external/pubs/ft/wp/2008/wp08238.pdf) .\nΣτην παραπάνω εργασία οι δύο συγγραφείς κωδικοποιούν τις επιπτώσεις της κρατικής χρεωκοπίας στα παρακάτω:\n1. Κόστος στη φήμη του κράτους. αδυναμία δηλαδή του κράτους να απευθυνθεί για δανεισμό στις διεθνείς αγορές κεφαλαίου.\n2. Εμπορικό κόστος.\n3. Κόστος στην εσωτερική οικονομία και το τραπεζικό σύστημα.\n4. Πολιτικό κόστος.\nΗ σπουδαιότερη από τις επιπτώσεις, σύμφωνα με τους παραπάνω, είναι η αδυναμία δανεισμού. Πόσο κρατάει όμως αυτό; Απαντούν: ο αποκλεισμός μιας χρεοκοπημένης χώρας από τις διεθνείς κεφαλαιαγορές κρατά από 4 ως 5 χρόνια το πολύ. Στην περίπτωση της Αργεντινής ο αποκλεισμός κράτησε 4,5 χρόνια. Ταυτόχρονα αναφέρουν πως: «μετά την επάνοδο μιας χώρας στις αγορές οι επενδυτές τείνουν να ξεχνούν, ή να μην ενδιαφέρονται για το κακό παρελθόν μιας χώρας». Η παραπάνω διαπίστωση δεν πρέπει να προκαλεί έκπληξη. Είναι απολύτως λογική. Το κεφάλαιο όταν οσμίζεται κέρδος είναι αδύνατο να αντισταθεί. Όταν το χρέος μιας χώρας διαγραφεί, ή περιοριστεί κατά πολύ, τότε η χώρα καθίσταται πόλος έλξης για το δανειστικό κεφάλαιο αφού οι δυνατότητες της χώρας για αποπληρωμή των δανειστών είναι αυξημένες. Ο κίνδυνος της χρεοκοπίας έχει παρέλθει και το μόνο που ενδιαφέρει πλέον είναι το μέλλον και η προοπτική του κέρδους.\nΗ δεύτερη επίπτωση από την πτώχευση, σύμφωνα με την παραπάνω μελέτη, αφορά το εμπόριο. Στις περιπτώσεις των πρόσφατων πτωχεύσεων τα στοιχεία δείχνουν μια βραχυχρόνια επίδραση, γύρω στα δύο έτη, στο εμπόριο των χρεοκοπημένων χωρών. Η εμπορική κάμψη δεν είναι άμεσο αποτέλεσμα της πτώχευσης αλλά κυρίως συνέπεια των περιοριστικών οικονομικών πολιτικών που ακολουθούν συνήθως την πτώχευση στο εσωτερικό των χωρών. Φυσικά εμπορικό εμπάργκο δεν έχει παρατηρηθεί και είναι λογικό. Δεν συμφέρει κανέναν.\nΗ τρίτη επίπτωση είναι αυτή που αφορά την εσωτερική οικονομία. Οι επιπτώσεις στην εσωτερική οικονομία της χώρας που έχει κηρύξει πτώχευση εξαρτάται από πολλούς παράγοντες, πολιτικούς και οικονομικούς. Στην περίπτωση της Αργεντινής, μετά την αθέτηση πληρωμών, το ΑΕΠ της μειώθηκε κατά 11% το 2002 αλλά στα αμέσως επόμενα χρόνια αυξανόταν με ρυθμούς της τάξης 8 με 9% ετησίως. Στην περίπτωση της Ρωσίας, μετά τη στάση πληρωμών και την επαναδιαπραγμάτευση του 1998, είδε το ΑΕΠ της να αυξάνεται κατά 6,3% το 1999 και κατά 10% το 2000 ενώ μέχρι και το ξέσπασμα της κρίσης του 2008 αυξανόταν με ρυθμούς πάνω από 4%.\nΤα παραπάνω δε σημαίνουν ότι το ίδιο θα συμβεί σε κάθε χώρα που κηρύσσει στάση πληρωμών. Οι διαφορές στις οικονομίες των διαφόρων χωρών είναι σημαντικές και έτσι θα συμπεριφερθούν και διαφορετικά. Τα αναφέρω όμως για να δείξω, χωρίς να προβαίνω σε σύγκριση ανόμοιων, πως η στάση πληρωμών δεν είναι αναγκαστικά καταστροφική για την εσωτερική οικονομία. Εκείνο που είναι βέβαιο είναι πως, για οποιαδήποτε οικονομία, η μη πληρωμή των δανειστών έχει σαν αντικειμενικό αποτέλεσμα το σύνολο των εσόδων του κράτους να παραμένει στη διάθεση της κυβέρνησης. Το σταμάτημα δηλαδή της οικονομικής αιμορραγίας από την πληρωμή των τοκοχρεολυσίων επιτρέπει στην κυβέρνηση να ακολουθήσει οικονομική πολιτική αύξησης της ζήτησης, ενίσχυσης του προγράμματος δημοσίων επενδύσεων και ανασυγκρότησης του παραγωγικού ιστού με τα έσοδά της και μόνο. Τα παραπάνω θα έχουν σαν άμεσο αποτέλεσμα τη δημιουργία νέων θέσεων εργασίας και μείωση της ανεργίας. Η αύξηση της ενεργού ζήτησης θα τονώσει την εσωτερική αγορά και θα αποτελέσει ισχυρό κίνητρο για την αύξηση και των ιδιωτικών επενδύσεων σε παραγωγική βάση.\nΌσο για το τραπεζικό σύστημα αυτό θα βρεθεί, πράγματι, σε δύσκολη θέση μετά από την κήρυξη μιας χώρας σε πτώχευση. Το πόσο δύσκολη θα είναι η θέση του εξαρτάται από το βαθμό έκθεσής του στα κρατικά ομόλογα και η δυσκολία στην χρηματοδότησή τους από τη διεθνή αγορά. Η λύση βρίσκεται στην κρατικοποίηση του τραπεζικού συστήματος, τουλάχιστον των μεγαλύτερων τραπεζών, και την υπαγωγή του, υπό τον κρατικό έλεγχο, στην ανασυγκρότηση της οικονομίας. Ούτως ή άλλως το μεγαλύτερο μέρος των τραπεζών στον αναπτυγμένο κόσμο έχει διασωθεί με χρήματα του δημοσίου και μεγάλο ποσοστό των μετοχών του είναι υπό δημόσιο έλεγχο. Εδώ ουσιαστικά σταματούν οι επιπτώσεις στην οικονομία μιας χώρας υπό πτώχευση.\nΑς προσπαθήσουμε να δούμε κάθε ένα ξεχωριστά και τις συγκεκριμένες επιπτώσεις τους στην περίπτωση της Ελλάδας\nΤο ύψος του ελληνικού δημοσίου χρέους ήταν γνωστό στους πάντες και σε κοινή θέα. Οι ιστοσελίδες των διεθνών οργανισμών έδιναν ένα χρέος που κυμαινόταν από 110% ως 115% του ΑΕΠ. Ακόμη και σήμερα μπορεί να το διαπιστώσει κάποιος αν πληκτρολογήσει στον υπολογιστή του public dept στις ιστοσελίδες του ΟΟΣΑ (OECD) της Παγκόσμιας Τράπεζας (World Bank Group) ή ακόμη και της CIA (CIA Factbook). Όλοι το γνώριζαν. Και φυσικά και οι πολιτικές ηγεσίες του ΠΑΣΟΚ και της ΝΔ. Φυσικά και οι δανειστές που καμώνονται πως το αγνοούσαν. Έχουν τους λόγους του που δηλώνουν άγνοια. Είναι η συνθήκη 3 του odious dept.\nΤο χρέος της Ελλάδας είναι εξωτερικό χρέος σε ποσοστό 90% περίπου ενώ ίδιο ποσοστό υπόκειται στην ελληνική δικαστική δικαιοδοσία. Το υπόλοιπο 10% υπόκειται στη βρετανική δικαιοσύνη. Σε περίπτωση χρεωκοπίας αυτό το 10% μπορεί να κριθεί από τα βρετανικά δικαστήρια αλλά μπορούν οι πιστωτές να εγείρουν αξιώσεις μόνο σε περιουσιακά στοιχεία του ελληνικού κράτους τα οποία δεν είναι απαραίτητα για τη εύρυθμη λειτουργία του. Αν εξαιρέσουμε λοιπόν τις πρεσβείες, που δε μπορούν να τις πάρουν τότε δε νομίζω να μένουν και πολλά άλλα περιουσιακά στοιχεία του ελληνικού δημοσίου στο εξωτερικό προς εκποίηση\nΗ κρίση χρέους της Ελλάδας άρχισε με το χρέος να βρίσκεται στο 115% του ΑΕΠ. Το 2013, έτος που τελειώνει το μνημόνιο, το χρέος θα έχει ανέλθει στο 150% του ΑΕΠ περίπου. Με τα παραπάνω δεδομένα η αδυναμία πληρωμών και η επαναδιαπραγμάτευση του ελληνικού δημοσίου χρέους είναι μαθηματικά βέβαιη. Είναι αδύνατη η προσφυγή για δανεισμό στις «αγορές» για την αναχρηματοδότηση του χρέους.. Όταν οι «αγορές» δεν δάνειζαν, παρά με υπέρογκο επιτόκιο, όταν το χρέος ανερχόταν στο 115% του ΑΕΠ θα δανείζουν όταν θα ανέλθει στο 150%; Κανείς δε το πιστεύει αυτό. Το 2012 και το 2013 λήγουν ομόλογα αξίας 150 δις ευρώ περίπου. Από πού θα πληρωθούν αυτά; Η λύσεις είναι πράγματι περιορισμένες σε δύο. Ή πληρώνεις τους δανειστές ή δεν τους πληρώνεις. Η απόφαση είναι πολιτική και η απάντηση εξαρτάται από την πολιτική και ταξική θέση σου θέση. Αν πληρώσεις πρέπει να ασκείς μια όλο και εντεινόμενη δημοσιονομική πολιτική αφαίμαξης των εισοδημάτων των εργαζόμενων. Ο λόγος για τον οποίο η πολιτική της αφαίμαξης θα είναι μόνιμη και συνεχώς εντεινόμενη βρίσκεται στο ότι το χρέος θα αυξάνεται συνεχώς καθώς θα δανείζεσαι για την αποπληρωμή των παλαιότερων χρεών σε μια αέναη διαδικασία. Αν δεν πληρώσεις θα έχεις να αντιμετωπίσεις τις βραχυχρόνιες επιπτώσεις που περιγράφει η μελέτη του Διεθνούς Νομισματικού Ταμείου.\nΟι δανειστές και το διεθνές χρηματιστηριακό κεφάλαιο επιδιώκει την υπαγωγή των χωρών στον φαύλο κύκλο του συνεχούς δανεισμού και την όλο και εντεινόμενη μεταφορά πόρων από τους εργαζόμενους προς αυτό. Η παύση πληρωμών είναι εκείνο που το τρομάζει όχι μόνο γιατί χάνει ένα, μικρό έστω, μέρος του κεφαλαίου του αλλά γιατί χάνει από τα δίχτυα του ένα καλό θύμα. Πέρα από το ότι βέβαια η πρακτική της παύσης πληρωμών μπορεί να βρει μιμητές. Ακριβώς τα παραπάνω είναι εκείνα τα δεδομένα που οδήγησαν τους δανειστές στο μηχανισμό στήριξης της Ελλάδας. Έπρεπε να κερδίσουν χρόνο και να ετοιμάσουν εκείνους τους μηχανισμούς που θα τους εξασφαλίσουν τόσο την αποπληρωμή των δανείων όσο και τον μόνιμο έλεγχό τους επί της ελληνικής οικονομίας.\nΚαθόλου δεν ήταν στο στόχο τους η «σωτηρία» της Ελλάδας. Το μόνο μέλημά τους ήταν η σωτηρία των Γερμανικών και Γαλλικών τραπεζών κυρίως. Το ομολογούν πλέον κυνικά τα πλέον έγκυρα έντυπά τους. κυρίαρχος στόχος ήταν να μη συμβεί αυτό που τους τρομάζει περισσότερο. Η στάση πληρωμών. Ο μηχανισμός τους αποτελείται από δύο φάσεις. Στην πρώτη δίνουν στην Ελλάδα το απαιτούμενο ποσό για να ανταποκριθεί στις δανειακές υποχρεώσεις της, με υψηλότατο επιτόκιο βέβαια. Με τον τρόπο αυτό βάζουν την Ελλάδα ακόμη πιο βαθιά στην μαύρη τρύπα του χρέους. Στο διάστημα που βρίσκεται σε ισχύ ο εν λόγω μηχανισμός η ΕΚΤ αποφασίζει να δέχεται τα ομόλογα όλων των χωρών. Με τη διαδικασία αυτή οι τράπεζες που έχουν τα ελληνικά ομόλογα τα μεταφέρουν στην ΕΚΤ μετασχηματίζοντας τις βέβαιες ιδιωτικές ζημιές σε δημόσιες. Η δεύτερη φάση είναι η δημιουργία του μηχανισμού ελεγχόμενης πτώχευσης.\nΤι θα περιλαμβάνει ακριβώς αυτή δεν έχει ακόμη καθοριστεί. Είναι μάλλον πιθανό να περιλαμβάνει μια διαδικασία μέσω της οποίας μέρος των εσόδων του ελληνικού κράτους να πηγαίνει απευθείας στους δανειστές. Μια μέθοδος που έχει χρησιμοποιηθεί πάλι στην Ελλάδα με την επιβολή του Διεθνούς Οικονομικού Ελέγχου κατά την πτώχευση του 1897. Οι δανειστές ετοιμάζονται και ήδη προανήγγειλαν πως στο μηχανισμό στήριξης θα συμμετέχουν και οι τράπεζες. Εκείνο που επιδιώκουν είναι να αυξήσουν κι άλλο τα επιτόκια δανεισμού της υπό πτώχευση χώρας και μέσω του μηχανισμού ελέγχου να εξασφαλίσουν την απρόσκοπτη ροή πόρων από τις χώρες με πρόβλημα χρέους προς τους δανειστές και τις τράπεζες. Η ελεγχόμενη επομένως πτώχευση είναι εκείνη η οποία θα καταστήσει την Ελλάδα, και πολλές άλλες χώρες, ομήρους και δέσμιες του διεθνούς χρηματοπιστωτικού κεφαλαίου.\nΥπάρχει, μαθηματικά, μια πιθανότητα αποφυγής της ομηρίας με την παραπάνω πολιτική. Αν μια χώρα κατορθώσει να έχει υψηλότατους ρυθμούς ανάπτυξης για μακρά σειρά ετών τότε είναι πιθανό να μειώσει το χρέος της στα προβλεπόμενα ποσοστά. Για την Ελλάδα ρυθμοί ανάπτυξης τουλάχιστον 5% ετησίως και για μια εικοσιπενταετία μπορεί πράγματι να μειώσουν το χρέος της σε ποσοστό κάτω από το 90% του ΑΕΠ της. Πιστεύει κάποιος αυτό το σενάριο; Δε νομίζω. Με τις ακολουθούμενες επομένως πολιτικές είναι αδύνατη η επίτευξη, του διακηρυγμένου από την κυβέρνηση, στόχου της προσφυγής στις αγορές σε οποιοδήποτε χρόνο. Μόνο η παύση πληρωμών μπορεί να δώσει αυτή τη δυνατότητα και σε χρόνο σχετικά βραχύ.\nΌσον αφορά τώρα τις επιπτώσεις στο εμπόριο είναι πιθανό οι βραχυχρόνια κάμψη, που μπορεί να εμφανιστεί μετά την πτώχευση, να αποτελέσει και θετικό παράγοντα για την ελληνική οικονομία υπό προϋποθέσεις φυσικά. Η Ελλάδα είχε αρνητικό εμπορικό ισοζύγιο, ιδιαίτερα μετά την είσοδο στην ΟΝΕ.(πίνακας 1 στο τέλος του άρθρου). Το συνολικό εμπορικό έλλειμμα κατά τη δεκαετία του 2000 ανήλθε στα 476 δις ευρώ. Το τελικό έλλειμμα τρεχουσών συναλλαγών, μια κι ένα μέρος του εμπορικού ελλείμματος καλύφθηκε από το ισοζύγιο υπηρεσιών και άδηλους πόρους, ανήλθε στα 175 δις ευρώ περίπου. (Πηγή: Τράπεζα της Ελλάδος). Τα ελλείμματα τρεχουσών συναλλαγών ήσαν επομένως από τους βασικούς αίτιους του χρέους. Η κάμψη των εισαγωγών θα μειώσει αφενός το εμπορικό έλλειμμα και από την άλλη θα αποτελέσει κίνητρο για την εθνική παραγωγή.\n΄ Όσον αφορά την εσωτερική οικονομική κατάσταση η στάση πληρωμών θα έχει σαν αποτέλεσμα να βρεθεί η ελληνική κυβέρνηση με αυξημένη οικονομική δυνατότητα. Το στοιχείο που έπρεπε να προκαλέσει σοκ στην ελληνική κοινωνία και τους εργαζόμενους είναι η χθεσινή (5/11/2010) ανακοίνωση του ΔΝΤ πως σύμφωνα με υπολογισμούς του το 23,8% του ΑΕΠ της Ελλάδος θα κατευθυνθεί στην αποπληρωμή των τοκοχρεολυσίων κατά το 2011. Το ¼ δηλαδή του συνολικά παραγόμενου πλούτου θα κατευθυνθεί προς τους δανειστές.\nΣε περίπτωση που γίνει παύση πληρωμών αυτό το ποσό μπορεί να κατευθυνθεί προς την εσωτερική αγορά με διάφορους τρόπους. Με αύξηση μισθών για ενίσχυση της εσωτερικής ζήτησης, με αύξηση των δημοσίων επενδύσεων κ.λπ. Η κυβερνητική προπαγάνδα πως η πτώχευση θα οδηγήσει σε αδυναμία καταβολής των μισθών και των συντάξεων έχει στην βάση της πως η κυβέρνηση έχει ως πρώτιστο μέλημα την πληρωμή των δανειστών. Μόνο η μη παύση πληρωμών και η μη χρεοκοπία οδηγεί μαθηματικά στην αδυναμία πληρωμής των μισθών και των συντάξεων αφού όλο και μεγαλύτερο μέρος των κρατικών εσόδων θα κατευθύνεται προς τους δανειστές.\nΜόνο οι δαπάνες των τόκων ανέρχονται στα 12,95 δις ευρώ και είναι ίσες με το 50% των άμεσων φόρων που ανέρχονται στα 23,8 δις ευρώ. Μόνον οι τόκοι, σύμφωνα με τον κρατικό προϋπολογισμό είναι ίσοι με το διπλάσιο των συντάξεων που ανέρχονται στα 6,3 δις ευρώ. Το 10% του ΑΕΠ περίπου πηγαίνει στους μισθούς των δημοσίων υπαλλήλων, όταν κατά το 2009 οι τόκοι μόνο ανήλθαν στο 8% του ΑΕΠ, πράγμα που σημαίνει πως η δαπάνη για τα τοκοχρεολύσια υπερβαίνει κατά πολύ τη δαπάνη για τις συντάξεις και τους μισθούς του δημοσίου. Η τρομοκρατία που ασκεί η κυβέρνηση και τα αργυρώνητα φερέφωνά της αποκρύπτει πως οι μισθοί και οι συντάξεις κινδυνεύουν από τη συνέχιση της πολιτικής της που μόνο στόχο έχει τη διάσωση των τραπεζών, ελληνικών και ξένων, με το εισόδημα των εργαζόμενων.\nΗ οικονομική αιμορραγία της χώρας από την πληρωμή των τοκοχρεολυσίων είναι τρομακτική. Τα ληστρικά επιτόκια δανεισμού είχαν σαν αποτέλεσμα κατά τα τελευταία είκοσι χρόνια η Έλληνες εργαζόμενοι, γιατί αυτοί πληρώνουν, να έχουν πληρώσει στους δανειστές 469 δις ευρώ εκ των οποίων τα 180 ήσαν τόκοι ( πίνακας 2). Το ποσό των 469 δις ευρώ αντιστοιχεί στο 150% του ΑΕΠ της χώρας. Το ποσό των τόκων και μόνο αφαιρεί και κάθε ηθικό έρεισμα, αν υποθέσουμε πως υπάρχει και κάτι τέτοιο, από τη μεριά των δανειστών για την αποπληρωμή των χρεών. Έχουν ήδη πληρωθεί και με το παραπάνω. Το χρέος είναι επαχθές. Ένας λόγος που προβάλλεται ακόμη για τη μη στάση πληρωμών είναι πως θα σταματήσουν οι επενδύσεις στην Ελλάδα και θα φύγουν τα κεφάλαια στο εξωτερικό. Ας δούμε όμως από λίγο πιο κοντά τον ισχυρισμό αυτό. Ποια κεφάλαια;\nΤο σύνολο, σχεδόν, των κεφαλαίων που «επενδύονταν» στην Ελλάδα ήσαν κερδοσκοπικά κεφάλαια που εισέρρεαν βραχυπρόθεσμα. Τα κεφάλαια αυτά ανέρχονταν σε ποσοστό που υπερβαίνει το 95% των συνολικών κεφαλαιακών ροών (πίνακας 3). Τα κεφάλαια αυτά όχι μόνο δεν συμβάλλουν στην ανάπτυξη της οικονομίας μιας χώρας αλλά αποτελούν σημαντικότατη οικονομική αιμορραγία και σοβαρότατο λόγο οικονομικής αστάθειας. Τεράστια ποσά, πλούτος του ελληνικού λαού, διοχετεύτηκαν στο εξωτερικό κυρίως μέσω αυτών των κεφαλαίων (πίνακας 5). Αυτά ήσαν τα κεφάλαια που «επενδύονταν» στην Ελλάδα και για τα οποία καμάρωναν οι κυβερνώντες κοροϊδεύοντας τον ελληνικό λαό. Μια συμπαιγνία μεταξύ του διεθνούς κεφαλαίου, του ελληνικού κεφαλαίου και των πολιτικών εκπροσώπων τους στις ελληνικές κυβερνήσεις ήταν όλη η παραπάνω διαδικασία που μετέφερε, επί μακρά σειρά ετών, τον πλούτο που παραγόταν με την εργασία και την υψηλή παραγωγικότητα των Ελλήνων εργαζόμενων στα βαλάντια των παρασιτικών χρυσοκάνθαρων.\nΥπάρχει όμως εναλλακτικός δρόμος; Μάλλον αυτό έχει ήδη διαφανεί από όσα έχουν ήδη λεχθεί.\nΜονομερής στάση πληρωμών και επαναδιαπραγμάτευση του χρέους, αργότερα. Η στάση αυτή μπορεί να εξαιρεί κάποιες περιπτώσεις δανειστών, όπως τα συνταξιοδοτικά ταμεία για παράδειγμα. Κήρυξη του χρέους, σε μεγάλο ποσοστό, ως επαχθούς.\nΕθνικοποίηση του μεγαλύτερου μέρους του τραπεζικού συστήματος. Παρεμπόδιση της εξαγωγής κεφαλαίων με την επιβολή υψηλότατης φορολογίας.\nΈξοδος από το ευρώ το οποίο αποτελεί έναν από τους βασικότερους μοχλούς εκβιασμού και μηχανισμό μεταφοράς πόρων από τις ασθενέστερες οικονομίες προς τις ισχυρότερες. Η ύπαρξη εθνικού νομίσματος επιτρέπει στην κυβέρνηση, μια άλλη κυβέρνηση φυσικά, να ασκεί ανεξάρτητη νομισματική πολιτική μακριά από τη μονεταριστική πολιτική της ΕΚΤ και των Γερμανών τραπεζιτών που, μέσω του ευρώ και της ακολουθούμενης νομισματικής πολιτικής, ενισχύουν τις οικονομίες των χωρών του ευρωπαϊκού βορρά σε βάρος των οικονομιών του ευρωπαϊκού νότου. Με την ανεξάρτητη νομισματική πολιτική η ελληνική κυβέρνηση μπορεί να ενισχύσει την ανταγωνιστικότητα της ελληνικής οικονομίας όχι με την υποτίμηση των μισθών αλλά με την υποτίμηση του νομίσματος. Είναι αδύνατη η όποια ανάπτυξη της ελληνικής παραγωγής και της οικονομίας χωρίς ανεξάρτητη νομισματική πολιτική. Η έξοδος από την ΟΝΕ και η δημιουργία εθνικού νομίσματος θέλει περαιτέρω μελέτη για να διαφανεί το σύνολο των επιπτώσεων στην ελληνική οικονομία και να παρθούν από την αρχή όλα τα μέτρα τα οποία είναι απαραίτητα για την αποφυγή των όποιων, κι αν υπάρχουν, αρνητικών επιπτώσεων.\nΊσως αναρωτηθεί κάποιος. Αν τα πράγματα είναι έτσι τότε τι κάνει η ελληνική κυβέρνηση; Η κυβέρνηση εκείνη που εκλέχτηκε από τον ελληνικό λαό για να υπηρετεί τα συμφέροντά του; Εδώ βρίσκεται η μεγάλη πλάνη. Βασική προϋπόθεση για να λειτουργήσει ο μηχανισμός ελεγχόμενης πτώχευσης είναι η ύπαρξη κυβερνήσεων, στις χώρες αυτές, που μοναδικό γνώμονα στην πολιτική τους θα έχουν την εξυπηρέτηση των συμφερόντων των δανειστών και των τραπεζών, εγχωρίων και ξένων. Μια κυβέρνηση ανδρεικέλων σαν αυτή που έχουμε αυτή τη στιγμή στην Ελλάδα.\nΓια το λόγο αυτό είναι απαραίτητο να πειστεί ο λαός πως η πορεία που ακολουθείται είναι μονόδρομος. Για την εκπλήρωση αυτού του στόχου μόνιμη επωδός σε κάθε δελτίο ειδήσεων, σε κάθε δήλωση των κυβερνητικών παραγόντων, σε κάθε αντεργατική απόφαση των εργοδοτών είναι το φάντασμα της πτώχευσης. Ποιος, ίσως αναρωτηθεί κανείς, επομένως είναι ο λόγος δημιουργίας αυτού του κλίματος φόβου; Η ερμηνεία είναι απλή. Όταν οι άνθρωποι βρίσκονται υπό καθεστώς φόβου παραλύουν. Το σοκ αποτελεί την πιο αποτελεσματική μέθοδο για την παράλυση των κοινωνιών και την εκδήλωση αντιδράσεως. Η Έλληνες εργαζόμενοι και ολόκληρη η ελληνική κοινωνία έπρεπε να παραλύσουν από φόβο μπροστά στον κίνδυνο της πτώχευσης ώστε να ελαχιστοποιηθούν οι αντιδράσεις τους στα μέτρα που θα λαμβάνονταν και θα αφορούσαν τις εργασιακές σχέσεις κυρίως και τα κοινωνικά δικαιώματα, αλλά και η πληρωμή των δανειστών πάση θυσία. Θυσία των εργαζόμενων εννοείται.\nΘΕΣΗ ΤΗΣ ΕΛΛΑΔΑΣ ΚΑΤΑ GLOBAL COMPETIVENESS ΕΞΑΓΩΓΕΣ, ΕΙΣΑΓΩΓΕΣ ΚΑΙ ΕΜΠΟΡΙΚΟ ΕΛΛΕΙΜΜΑ ΩΣ % ΕΠΙ ΤΟΥ ΑΕΠ.\nΠηγή: WEF, Global Competiveness Report, 2001-2010 και Τράπεζα της Ελλάδας( * Ο υπολογισμός για τις εξαγωγές, εισαγωγές και το εμπορικό έλλειμμα έγινε για το α΄ εξάμηνο του έτους.)\nΔΑΠΑΝΕΣ ΕΞΥΠΗΡΕΤΗΣΗΣ ΧΡΕΟΥΣ ΚΕΝΤΡΙΚΗΣ ΚΥΒΕΡΝΗΣΗΣ( σε εκ. ευρω)\n. ΠΗΓΗ: ΥΠΟΥΡΓΕΙΟ ΟΙΚΟΝΟΜΙΚΩΝ, ΚΡΑΤΙΚΟΣ ΠΡΟΫΠΟΛΟΓΙΣΜΟΣ 2010, ΕΙΣΗΓΗΤΙΚΗ ΕΚΘΕΣΗ\nΚΑΘΑΡΗ ΔΙΕΘΝΗΣ ΕΠΕΝΔΥΤΙΚΗ ΘΕΣΗ ΤΗΣ ΕΛΛΑΔΑΣ (δις ευρω, τρεχουσες τιμες)*\n% Συνόλου στο ΑΕΠ\n* Απαιτήσεις μείον υποχρεώσεις, υπόλοιπα τέλους έτους.\nΜΕΤΑΦΟΡΑ ΠΟΡΩΝ ΣΤΟ ΕΞΩΤΕΡΙΚΟ (εκατ. ευρω, τρεχουσες τιμες)\nΠΛΗΡΩΜΕΣ ΣΤΟ ΕΞΩΤΕΡΙΚΟ*\n*ΑΜΟΙΒΕΣ, ΜΙΣΘΟΙ, ΤΟΚΟΙ, ΜΕΡΙΣΜΑΤΑ, ΚΕΡΔΗ.\n** ΚΑΤΑΘΕΣΕΙΣ ΚΑΙ REPOS ΕΛΛΗΝΩΝ ΣΤΟ ΕΞΩΤΕΡΙΚΟ.\nΠΗΓΗ: ΕΠΕΞΕΡΓΑΣΙΑ ΣΤΟΙΧΕΙΩΝ ΤΡΑΠΕΖΗΣ ΤΗΣ ΕΛΛΑΔΟΣ ΚΑΙ ΕΘΝΙΚΩΝ ΛΟΓΑΡΙΑΣΜΩΝ.\nΑναρτήθηκε από eparistera στις 11/09/2010 02:26:00 μ.μ.\nMUNDIAL [Μπάμπης Χαραλαμπόπουλος]


Πρώτη νίκη για τον Ατρόμητο, 1-0 τον Αστέρα Τρίπολης - Super League Σουρωτή - SPORT 24\nΠρώτη νίκη για τον Ατρόμητο, 1-0 τον Αστέρα Τρίπολης\nΕπιμέλεια: Ηλίας Καλλονάς Δημοσίευση: 25 Σεπ. 2016 19:15\nΧάρη σ' ένα εξαιρετικό γκολ του Χαβιέρ Ούμπιδες, ο βελτιωμένος Ατρόμητος επικράτησε με 1-0 του Αστέρα Τρίπολης και πανηγύρισε την πρώτη νίκη στο πρωτάθλημα. Με 10 παίκτες ολοκλήρωσαν το παιχνίδι οι Αρκάδες λόγω αποβολής του Ματίας Ιγκλέσιας στο 75'.\nΤην πρώτη νίκη και γενικότερα τους πρώτους βαθμούς στο πρωτάθλημα κατέκτησε ο Ατρόμητος, καθώς επικράτησε με 1-0 του Αστέρα Τρίπολης στο Δημοτικό Στάδιο Περιστερίου. Οι Περιστεριώτες, με τον Γιώργο Κορακάκη στην άκρη του πάγκου ύστερα απ' την απόλυση του Τραϊανού Δέλλα, παρουσιάστηκαν βελτιωμένοι σε σχέση με τα προηγούμενα παιχνίδια και έφτασαν σε μία σημαντικότατη νίκη εν' όψει της δύσκολης συνέχειας.\nΟι γηπεδούχοι ευτύχησαν να ανοίξουν το σκορ στο 42', μ' ένα εκπληκτικό σουτ του Χαβιέρ Ούμπιδες, σε ένα σημείο που οι Αρκάδες είχαν αναλάβει τα ηνία του παιχνιδιού και πίεζαν για το γκολ. Στο δεύτερο μέρος, οι παίκτες του Μάκη Χάβου προσπάθησαν να ισοφαρίσουν, είχαν αρκετές αξιόλογες ευκαιρίες, αλλά οι γηπεδούχοι άντεξαν στην πίεση, ενώ η αποβολή του Ματίας Ιγκλέσιας στο 75ο λεπτό με δεύτερη κίτρινη διευκόλυνε ακόμη περισσότερο το έργο τους.\nΠατήστε εδώ για να θυμηθείτε τη λεπτό προς λεπτό εξέλιξη του ματς\nΒοηθοί: Βασίλειος Καραβασίλης (Καβάλας), Γεώργιος Λάζαρης (Καβάλας)\n4ος: Ιωάννης Νεοφυτιάδης (Κορινθίας)\nΑΤΡΟΜΗΤΟΣ (Γ. Κορακάκης): Γκορμπούνοφ, Κατράνης (85' Μπίτολο), Φυτανίδης, Λαζαρίδης, Κιβρακίδης, Ούμπιδες, Κεϊτά, Στόιτσεφ, Βασιλείου (52' Μπάχα), Τόνσο, Λε Ταλέκ (66' Παπαδόπουλος).\nΑΣΤΕΡΑΣ ΤΡΙΠΟΛΗΣ (Μ. Χάβος): Κοσίτσκι, Ίγκορ, Κουρμπέλης, Σεφί (66' Χαμντανί), Γιαννούλης, Τσουκαλάς, Ιγκλέσιας, Καλτσάς (63' Στανισάβλιεβιτς), Μάσα (79' Γκοντό), Φαρίνια, Ιωαννίδης.\nΓκολ: 42' Ούμπιδες\nΚίτρινες κάρτες: 10' Κεϊτά, 60' Μπάχα, 91' Στόιτσεφ - 11' Καλτσάς, 57' Ιγκλέσιας, 72' Γιαννούλης\nΚόκκινες κάρτες: 75' Ιγκλέσιας (δεύτερη κίτρινη)\nΟ Ατρόμητος μπήκε καλύτερα στον αγωνιστικό χώρο και ανέλαβε τα ηνία του παιχνιδιού. Οι Περιστεριώτες είχαν την κατοχή της μπάλας και προσπάθησαν να εκμεταλλευτούν την ταχύτητα τον Μίλος Στόιτσεφ, Θωμά Βασιλείου και Μαρτίν Τόνσο, όμως οι παίκτες του Αστέρα έκλεισαν τους χώρους και επιχείρησαν να "χτυπήσουν" στην κόντρα επίθεση. Παρ' όλα αυτά, κι οι δύο ομάδες είχαν ξεκάθαρο πρόβλημα στην τελική προσπάθεια. Αποτέλεσμα, μοναδική αξιόλογη φάση στα πρώτα 20 λεπτά ένα ανάποδο ψαλίδι του Τόνσο στο 17' που πέρασε πολλά μέτρα άουτ.\nΟι γηπεδούχοι, όσο περνούσε η ώρα, ανέβαζαν την απόδοσή τους και με τον "κινητήριο μοχλό" Χαβιέρ Ούμπιδες αναζήτησαν -με κάθετες μπαλιές- κενούς χώρους προς την αντίπαλη εστία. Μάλιστα, στο 24ο λεπτό ο Τόνσο θα μπορούσε να δώσει προβάδισμα στην ομάδα του, καθώς βρέθηκε ανενόχλητος στο ύψος του πέναλτι. Όμως, ο Στόιτσεφ ολιγώρησε και δεν του γύρισε έγκαιρα την μπάλα, με αποτέλεσμα οι αμυντικοί του Αστέρα να αποσοβήσουν τον κίνδυνο. Στον αντίποδα, οι Αρκάδες απείλησαν κυρίως μέσω στημένων φάσεων και μακρινών σουτ. Στο 32' το σουτ του Πάμπλο Μάσα πέρασε πάνω απ' την εστία του Αντρέι Γκορμπούνοφ, ενώ δύο λεπτά αργότερα την ίδια κατάληξη είχε κι η κεφαλιά του Ματίας Ιγκλέσιας.\nΣτο 38' οι φιλοξενούμενοι βρέθηκαν μία "ανάσα" απ' το 1-0, αλλά ο Γκορμπούνοφ αρνήθηκε -με δύσκολη επέμβαση- την παραβίαση της εστίας του σε προβολή του Νίκου Καλτσά, ύστερα από σέντρα του Μάσα. Οι συνεχόμενες καλές στιγμές έδωσαν ψυχολογία στους παίκτες του Μάκη Χάβου που κυνήγησαν το γκολ, πριν οι δύο ομάδες πάνε στα αποδυτήρια. Όμως στο 42ο λεπτό, κόντρα στη ροή του αγώνα, ο Ούμπιδες με ένα εξαιρετικό φαλτσαριστό σουτ απ' το ημικύκλιο της μεγάλης περιοχής, ύστερα από πάσα του Στόιτσεφ, έδωσε το προβάδισμα στους Περιστεριώτες.\nΟι Αρκάδες μπήκαν αποφασισμένοι στο δεύτερο ημίχρονο να φέρουν το ματς στα ίσα, με αποτέλεσμα πριν καν συμπληρωθούν 50 λεπτά στο παιχνίδι να χάσουν τρεις σημαντικές ευκαιρίες. Στο 46' η κεφαλιά του Σταύρου Τσουκαλά κατέληξε άουτ, ενώ δύο λεπτά αργότερα ο Μάσα απέφυγε εξαιρετικά τον Νίκο Λαζαρίδη, αλλά το πλασέ του πέρασε ελάχιστα έξω απ' το αριστερό δοκάρι του Γκορμπούνοφ. Στο 49' ο Νίκος Ιωαννίδης επιχείρησε το σουτ λίγο έξω απ' την μεγάλη περιοχή, αλλά η μπάλα δεν του έκανε το χατίρι, καθώς πέρασε δίπλα απ' το αριστερό δοκάρι του Λευκορώσου τερματοφύλακα του Ατρομήτου.\nΟ Γιώργος Κορακάκης, βλέποντας τους φιλοξενούμενους να έχουν βάλει... δύσκολα στην ομάδα του, πέρασε στον αγωνιστικό χώρο τον Ντμίτρι Μπάχα προκειμένου να "δέσει" το κέντρο και να απελευθερώσει τον "γερόλυκο" Ούμπιδες. Ο Λευκορώσος μέσος τον δικαίωσε για την επιλογή του, αφού έκλεισε τους χώρους και ουσιαστικά αναχαίτισε τις επικίνδυνες επιθέσεις των παικτών του Αστέρα. Μάλιστα, οι Περιστεριώτες προσπάθησαν να εκμεταλλευτούν τα κενά που είχαν δημιουργηθεί, αλλά σε δύο περιπτώσεις οι Τόνσο (62') και Δημήτρης Παπαδόπουλος (68') δεν κατάφεραν να νικήσουν τον Κοσίτσκι.\nΣτο 72' ο Αστέρας είχε την ευκαιρία να φέρει το ματς στα ίσα, ύστερα από εκτέλεση κόρνερ και φάση διαρκείας στα καρέ του Ατρόμητου, αλλά ο Λαζαρίδης "καθάρισε" τη φάση μετά από σουτ του Στανισάβλιεβιτς, απομακρύνοντας πάνω στη γραμμή την μπάλα. Τρία λεπτά αργότερα, οι φιλοξενούμενοι έμειναν με 10 παίκτες, καθώς ο Ιγκλέσιας αντίκρισε τη δεύτερη κίτρινη κάρτα για σπρώξιμο πάνω στον Παπαδόπουλο. Η αποβολή ανάγκασε τους φιλοξενούμενους να οπισθοχωρήσουν, με τον Ατρόμητο να κυνηγάει ένα δεύτερο γκολ, εκμεταλλευόμενος το αριθμητικό πλεονέκτημα. Μάλιστα, στο 95' ο Ούμπιδες θα μπορούσε να πετύχει το δεύτερο προσωπικό γκολ του, μετά από ωραίο γύρισμα του Παπαδόπουλου, αλλά ο Γιαννούλης έδιωξε την μπάλα πάνω στη γραμμή.\nΗ απόκρουση του Αντρέι Γκορμπούνοφ στο 38' στο σουτ του Νίκου Καλτσά είχε, όπως αποδείχθηκε, μεγάλη αξία για την ομάδα του, αφού τέσσερα λεπτά αργότερα ο Ούμπιδες πέτυχε το "χρυσό" γκολ για τους Περιστεριώτες. Αν σ' εκείνο το σημείο οι Αρκάδες είχαν πάρει το προβάδισμα, τότε είναι βέβαιο πως η εικόνα του παιχνιδιού θα ήταν εντελώς διαφορετική.\nΟ Σταύρος Μάνταλος είχε ένα ήσυχο απόγευμα, καθώς δεν αντιμετώπισε κάποια δύσκολη φάση. Ο Καβαλιώτης ρέφερι ήταν κοντά στις φάσεις, άφηνε το παιχνίδι να εξελιχθεί χωρίς άσκοπα σφυρίγματα, ενώ απέβαλε σωστά τον Ματίας Ιγκλέσιας με δεύτερη κίτρινη κάρτα στο 75ο λεπτό.\nΟ Χαβιέρ Ούμπιδες, παρότι τα χρόνια έχουν περάσει, παραμένει το "βαρόμετρο" του Ατρομήτου. Ο Αργεντινός πραγματοποίησε μία εξαιρετική εμφάνιση, με αποκορύφωμα το υπέροχο γκολ που χάρισε τη νίκη στην ομάδα του. Γενικότερα, ο 34χρονος άσος μετέδιδε ηρεμία στους συμπαίκτες του, ενώ βοήθησε τόσο στον αμυντικό όσο και στον επιθετικό τομέα.\nΟ νεαρός μπακ Αλέξανδρος Κατράνης έκανε ντεμπούτο στη Super League με τη φανέλα του Ατρόμητου. Ο Γιώργος Κορακάκης του εμπιστεύτηκε το αριστερό άκρο της άμυνας και ο 18χρονος άσος τον δικαίωσε απόλυτα, αφού πραγματοποίησε μία μεστή και αξιοπρόσεκτη εμφάνιση για την ηλικία του.\nΟ Ματίας Ιγκλέσιας άφησε την ομάδα του με 10 παίκτες σ' ένα κρίσιμο σημείο του αγώνα, βάζοντας ουσιαστικά "ταφόπλακα" στα όνειρα των Αρκάδων. Ο Αργεντινός μέσος είχε έλλειψη καθαρού μυαλού και δεν βοήθησε ανασταλτικά την ομάδα του.\nΑΙΧΜΕΣ ΓΙΑ ΤΗ ΔΙΑΙΤΗΣΙΑ ΑΠ' ΤΟΝ ΤΕΧΝΙΚΟ ΤΟΥ ΑΣΤΕΡΑ\nΧάβος: "Μετά την αποβολή τα σφυρίγματα δεν ήταν αυτά που έπρεπε..."\nΙΚΑΝΟΠΟΙΗΜΕΝΟΣ ΑΠ' ΤΗΝ ΕΙΚΟΝΑ ΤΩΝ ΠΑΙΚΤΩΝ ΤΟΥ ΑΤΡΟΜΗΤΟΥ\nΚορακάκης: "Είμαι έτοιμος για την πρώτη ομάδα"


Ποια Είναι Η Αγία Προστάτιδα Των Καταθλιπτικών; το γνωρίζατε; - ΑΡΧΑΓΓΕΛΟΣ ΜΙΧΑΗΛ\nΑρχική/ΒΙΟΓΡΑΦΙΕΣ ΑΓΙΩΝ/Ποια Είναι Η Αγία Προστάτιδα Των Καταθλιπτικών; το γνωρίζατε;\nΤο ότι έπασχε από κατάθλιψη το φανερώνουν οι Επιστολές του Αγίου Ιωάννου του Χρυσοστόμου που της έστελνε για να την στηρίζει όταν εκείνος είχε εξοριστεί. Το αναφέρει στα γραπτά του και ο μακαριστός Γέροντας Επιφάνειος Θεοδωρόπουλος, στα οποία εξηγούσε την χρησιμότητα της Ψυχιατρικής, ως Ιατρικής Επιστήμης και τις διαφορές της από την ψυχοθεραπεία/ψυχολογία.\nΟ άνθρωπος πέρα από το πνευματικό κομμάτι έχει και βιολογικό του μέρος, το σώμα. Όταν πάσχει σωματικά, δεν εκδηλώνονται σωστά και οι ψυχικές λειτουργίες. Έναν ολοκληρωμένο ορισμό για την ψυχή μας δίνει ο όσιος Νικήτας Στηθάτος. Γράφει: «Ουσία δε ψυχής εστίν, ως και άλλοις πεφιλοσόφηται κάλλιστα, απλή, ασώματος, ζώσα, αθάνατος, αόρατος, σωματικοίς οφθαλμοίς μηδαμώς θεωρουμένη, λογική τε και νοερά, ασχημάτιστος, οργανικώ κεχρημένη σώματι και παρεκτική τούτω ζωής κινήσεως, αυξήσεως, αισθήσεως και γεννήσεως, νουν έχουσα μέρος αυτής το καθαρώτατον, πατέρα και προβολέα του λόγου, αυτεξούσιος φύσει, θελητική τε και ενεργητική και τρεπτή ήτοι εθελότρεπτος, ότι και κτιστή». (Νικήτα Στηθάτου: Μυστικά συγγράμματα, εκδ. Παν. Χρήστου, Θεσσαλονίκη 1957, σελ. 98).\nΔιαβάζοντας τον βίο της ας δούμε πόσο αγία ήταν και πόσο είχε εμπεδώσει όλες τις Xριστιανικές αρετές. Η Κατάθλιψη της Αγίας δεν οφείλεται (μόνο) σε αμαρτίες (το «από των πολλών μου αμαρτιών ασθενεί το σώμα, ασθενεί μου και η ψυχή» ισχύει για όλους, όλοι έχουμε αρκετές αμαρτίες είτε καταθλιπτικοί είτε όχι, ακόμα και οι Άγιοι) αλλά και σε παθολογικά αίτια (εγκεφαλική νευροχημεία) τα οποία σε συνδυασμό με γεγονότα ζωής, τα οποία είναι φυσικό να προκαλούν θλίψη. Η κατάθλιψη δεν φαίνεται να αποτελεί εμπόδιο στην Αγιότητα. Μπορεί ίσως να δυσκολέψει την πορεία, είναι ένας ακόμα Σταυρός που καλείται ο Άγιος να ξεπεράσει. Από τα παραπάνω γίνεται κατανοητό πως Αγιότητα και Κατάθλιψη μπορεί να συνυπάρχει. Άποψη με την οποία συμφωνεί και ο Γερ. Επιφάνειος Θεοδωρόπουλος.\nΌταν ο Άγιος Πορφύριος λέει “Η κατάθλιψη οφείλεται στον εγωϊσμό”, δεν λέει ψέματα μεν, ούτε κάνει λάθος δε, αλλά δεν σημαίνει πως οι καταθλιπτικοί είναι πάντα εγωϊστές. Μια κατηγορία καταθλιπτικών ενδεχομένως. Άλλοι, με προβληματική βιοχημεία, χρειάζονται, ίσως, διαφορετικού είδους αντιμετώπιση. Άλλωστε ποιος δεν είναι εγωϊστής; Όλοι μας. Επίσης, ο Άγιος Πορφύριος έλεγε πως και ορισμένες καθαρά σωματικές παθήσεις οφείλονται στον εγωϊσμό. Ανέφερε συγκεκριμένα, πως κάποιος τυφλώθηκε, επειδή ήταν εγωϊστής και δεν εμπιστευόταν τον Κύριο και στεναχωριόταν.\nΚαι η στεναχώρια τον οδήγησε και σε σωματικά προβλήματα. Τυφλώθηκε. Δεν είδαμε κάποιον να λέει “τι εγωϊστές που είναι οι τυφλοί!” και να τους κατηγορεί γι’ αυτό. Ο Άγιος μιλάει κατά καιρούς για θεραπεία παθών και εξηγεί αίτια και θεραπείες, τα οποία όμως διαφέρουν από άνθρωπο σε άνθρωπο, από περίπτωση σε περίπτωση. Ορισμένοι παίρνουν τα λόγια των Αγίων που είναι θεραπευτικά και προσπαθούν να τα μετατρέψουν σε ΟΠΛΑ με τα οποία να δείξουν πόσο ανώτεροι είναι εκείνοι και πόσο κατώτεροι όλοι οι άλλοι. Κάτι τέτοιο αποτελεί κακοποίηση της θέσης του Αγίου. Και δείγμα πολύ μεγαλύτεροι εγωϊσμού, από αυτόν που κατηγορούν. Ο Άγιος δίδασκε για να βοηθήσει και να ενισχύσει.\nΣε ανθρώπους που ζητούσαν τις συμβουλές του, για να απαλλαγούν από την κατάθλιψη, τους συνιστούσε να ασχοληθούν με κάτι ενδιαφέρον και δημιουργικό: «Η εργασία, το ενδιαφέρον για τη ζωή. Η τέχνη, ο κήπος, τα λουλούδια… πολύ σπουδαία πράγματα. Η μελέτη τής Αγίας Γραφής, το ενδιαφέρον προς τη θρησκεία, προς την αγάπη τού Θεού».


Είσαι παράνομος μετανάστης; Παντρέψου Ελληνίδα! - Pathfinder.gr\nMailExpertsMeBlogsClubsForumHoroscopesΛεξικό Είσαι παράνομος μετανάστης; Παντρέψου Ελληνίδα!Pathfinder Team02 Οκτ. 2014κοινωνια Share it Tweet it Εικονικοί γάμοι για την πράσινη κάρταΛευκοί γάμοι προωθούνται στη χώρα με έναν και μοναδικό σκοπό: Τη νομιμοποίηση παράνομων αλλοδαπών που σε κάθε άλλη περίπτωση είναι υποχρεωμένοι είτε να φύγουν είτε να ζουν παράνομα.Γαμήλια "παραμάγαζα" έχουν στήσει κυκλώματα του οργανωμένου εγκλήματος που θησαυρίζουν εκμεταλλευόμενοι την ανάγκη μεταναστών που έχουν μπει στην Ελλάδα παράνομα και θέλουν να αποκτήσουν άδεια παραμονής, αλλά και άνεργων ή άπορων γυναικών, οι οποίες δέχονται να «ντυθούν» νύφες προκειμένου να δώσουν στους αλλοδαπούς τη δυνατότητα να αποκτήσουν πράσινη κάρτα.\nΣύμφωνα με δημοσίευμα της Espresso, η Ελλάδα έχει μετατραπεί στον παράδεισο των εικονικών γάμων με τον τιμοκατάλογο να κυμαίνεται από 5.000 έως 7.000 ευρώ.\nΣτόχος των λευκών γάμων είναι να μπορούν οι αλλοδαποί να παρουσιάζουν μόνιμη κατοικία αλλά και μία σύζυγο. Τα κυκλώματα ζητούν υπέρογκα ποσά από τους μετανάστες από τα οποία δίνουν ένα χρηματικό ποσό στις μέλλουσες νύφες και στη συνέχεια τελείται ο γάμος, ο οποίος τελειώνει μόλις οι αλλοδαποί αποκτήσουν την πράσινη κάρτα.\nΠριν από ένα χρόνο είχε εξαρθρωθεί από την Ασφάλεια Θεσσαλονίκης πολυπληθής εγκληματική οργάνωση που είχε στήσει στη συμπρωτεύουσα μια καλοστημένη επιχείρηση. Μέσω αυτής έγιναν 68 γάμοι - μαϊμού που εξασφάλισαν την ελληνική ιθαγένεια σε αλλοδαπές που έρχονταν για το χρήμα και τους... γαμπρούς στην Ελλάδα, ενώ είχε στα σχέδια και άλλους 79!\nΓιάφκα στο ΚολωνάκιΘρησκευτικός VS πολιτικός γάμος: Σημειώσατε Χ PhaistosNetworks


Pri la kazoj de la Finna / Για άλλες γλώσσες / Φόρουμ - lernu.net\nαπό nornen, 9 Σεπτεμβρίου 2018\nnornen (Επισκόπηση προφίλ) 9 Σεπτεμβρίου 2018 - 3:25:11 μ.μ.\nMetsis (Επισκόπηση προφίλ) 11 Σεπτεμβρίου 2018 - 10:22:45 π.μ.\nMetsis (Επισκόπηση προφίλ) 11 Σεπτεμβρίου 2018 - 11:01:26 π.μ.\nnornen (Επισκόπηση προφίλ) 11 Σεπτεμβρίου 2018 - 3:45:44 μ.μ.\nMetsis (Επισκόπηση προφίλ) 13 Σεπτεμβρίου 2018 - 10:04:57 π.μ.\nnornen (Επισκόπηση προφίλ) 13 Σεπτεμβρίου 2018 - 4:41:24 μ.μ.\nMetsis (Επισκόπηση προφίλ) 17 Σεπτεμβρίου 2018 - 8:39:51 π.μ.\nMetsis (Επισκόπηση προφίλ) 17 Σεπτεμβρίου 2018 - 9:13:35 π.μ.\nMetsis (Επισκόπηση προφίλ) 18 Σεπτεμβρίου 2018 - 10:44:00 π.μ.\nnornen (Επισκόπηση προφίλ) 19 Σεπτεμβρίου 2018 - 5:01:52 μ.μ.


ΑξίαNumbers: Χάθηκαν 30 δισ. το 2010 – 1 Voice\nΑξίαNumbers: Χάθηκαν 30 δισ. το 2010\nΑμετάβλητη στο 50,4% παρέμεινε η συμμετοχή των ξένων επενδυτών στη συνολική κεφαλαιοποίηση της ελληνικής αγοράς, σύμφωνα με τη μηνιαία έκδοση Aξίαnumbers του Χρηματιστηρίου Αθηνών. Αμετάβλητη στο 50,4% παρέμεινε η συμμετοχή των ξένων επενδυτών στη συνολική κεφαλαιοποίηση της ελληνικής αγοράς, σύμφωνα με τη μηνιαία έκδοση Aξίαnumbers του Χρηματιστηρίου Αθηνών.\nΣτο δείκτη FT 20 η συμμετοχή των αλλοδαπών επενδυτών στη Σοφοκλέους διαμορφώθηκε στο 56,56% το Δεκέμβριο, από 56,81% το Νοέμβριο. Στον FT/Athex liquid Mid υποχώρησε στο 36,79%, από 38,34% το Νοέμβριο.\nΣτο FT/Small Cap η συμμετοχή των ξένων επενδυτών ανήλθε στο 14,8% τον προηγούμενο μήνα, από 13,99% το Νοέμβριο.\nΤo Δεκέμβριο 2010 τα βασικά στατιστικά στοιχεία της αγοράς ήταν τα εξής:\n– Συνολική αξία συναλλαγών €1,7 δισ. (μειωμένη κατά 24% σε σχέση με τον Νοέμβριο 2010 και κατά 64% σε σχέση με τον Δεκέμβριο 2009).\n– Η συνολική κεφαλαιοποίηση του Χ.Α. έκλεισε στα €54,3 δισ., μειωμένη κατά 0,7% από τον\n– Η συμμετοχή των ξένων επενδυτών στη συνολική κεφαλαιοποίηση της Ελληνικής αγοράς\nπαρέμεινε στο 50,4% σε σχέση με τον προηγούμενο μήνα.\n– Οι ξένοι επενδυτές τον Δεκέμβριο 2010 πραγματοποίησαν το 46,5% της συνολικής αξίας\n– Καθαρή εισροή κεφαλαίων από ξένους επενδυτές στην Ελληνική Αγορά ύψους €50,6 εκατ.\n– Καθαρή εκροή κεφαλαίων από τους Έλληνες ιδιώτες επενδυτές ύψους €37,6 εκατ.\n– Καθαρή εκροή κεφαλαίων από τους Έλληνες θεσμικούς επενδυτές €30,8 εκατ.\n– 35 χιλιάδες Ενεργές Μερίδες επενδυτών (από 45,6 χιλιάδες τον προηγούμενο μήνα)\n– 1.872 Νέες Μερίδες επενδυτών (από 2.810 τον προηγούμενο μήνα)\n– Οριακές απώλειες 0,4% στην τιμή του Γενικού Δείκτη Χ.Α από την αρχή του μήνα.\nΣυνοπτικά το 2010 τα βασικά στατιστικά στοιχεία της αγοράς ήταν τα εξής:\n– Μέση Ημερήσια Αξία Συναλλαγών στα €139,42 εκ. έναντι €205,12 το 2009.\n– Συνολική αξία συναλλαγών €35,1 δισ. έναντι €50,9 δισ. το 2009 (μειωμένη κατά 31%).\n– Μείωση της Συνολικής Κεφαλαιοποίησης της Αγοράς 35,4% σε σχέση με το 2009. (€54,3 δισ. στις 31/12/2010 έναντι €84 δισ. στις 31/12/2009).\n– Πτώση στην τιμή του Γενικού Δείκτη κατά 35,6% από την αρχή του έτους.\n– Εκροή κεφαλαίων ύψους €1.088,4 εκ. από τους ξένους επενδυτές.\n– Αύξηση στη συμμετοχή των ξένων επενδυτών στο 50,4% από 48,5% τον Δεκέμβριο 2009.\nΗ Αξία Συναλλαγών του Δεκεμβρίου 2010 έφτασε τα €1.659,62 εκατ. σημειώνοντας μείωση κατά 24% από τη συναλλακτική δραστηριότητα του Νοεμβρίου 2010 που ήταν €2.170,63 εκατ. Σε σχέση με τον Δεκέμβριο 2009 που η αξία συναλλαγών ήταν €4.658,45 εκατ., σημειώθηκε μείωση της τάξης του 64%.\nΑντίστοιχα, η Μέση Ημερήσια Αξία Συναλλαγών του Νοεμβρίου 2010 ήταν €75,4 εκατ., μειωμένη σε σχέση με την αντίστοιχη του Νοεμβρίου 2010 (€98,7 εκατ.) και μειωμένη της αντίστοιχης του Δεκεμβρίου 2009 (€221,8 εκατ.)\nΟ αριθμός των Ενεργών Μερίδων για το μήνα Δεκέμβριο ανήλθε στις 34.994 έναντι 45.638 κατά τον προηγούμενο μήνα (Δεκέμβριος 2009: 69.557).\nΤον Δεκέμβριο 2010 δημιουργήθηκαν 1.872 Νέες Μερίδες Επενδυτών έναντι 2.810 νέων Μερίδων που δημιουργήθηκαν τον προηγούμενο μήνα. Συνολικά το 2010 δημιουργήθηκαν 38.711 Νέες Μερίδες, έναντι 39.605 το 2009 (μείωση 2,3%). Αντίστοιχα το 2010 απενεργοποιήθηκαν 1.960 Μερίδες έναντι 2.879 το 2009.\nΗ Κεφαλαιοποίηση του Χ.Α. στις 31/12/2010 υπολογίστηκε στα €54,3 δισ. σε σχέση με την αντίστοιχη κεφαλαιοποίηση του Νοεμβρίου 2010 που ήταν €54,7 δισ., σημειώθηκε μείωση της τάξης του 0,7% ενώ συγκρινόμενη με την αντίστοιχη κεφαλαιοποίηση του Δεκεμβρίου 2009 που ήταν €84,1 δισ., η ποσοστιαία μείωση έφτασε το 35,4%.\nΗ κεφαλαιοποίηση για τις μετοχές που συνθέτουν το δείκτη FTSE/ATHEX 20 έφθασε τα €39,7 δισ. (μείωση 0,6% από τον προηγούμενο μήνα), το δείκτη FTSE/ATHEX Liquid Mid τα €5,2 δισ. (μείωση 0,9%) και το δείκτη FTSE/ATHEX Small Cap τα €1,7 δισ. (αύξηση 6%).\nΤον Δεκέμβριο 2010 οι ξένοι επενδυτές στο σύνολό τους εμφάνισαν εισροές της τάξης των €50,58 εκατ. Οι εισροές προέρχονται από ξένα νομικά πρόσωπα (€41,03 εκατ.) και υπεράκτιες εταιρίες (€14,3 εκατ.) ενώ οι θεσμικοί επενδυτές και τα ξένα φυσικά πρόσωπα εμφάνισαν εκροές €4,2 εκατ. και €0,55 εκατ. αντίστοιχα.\nΟι Έλληνες επενδυτές εμφανίζονται πωλητές, με εκροές κεφαλαίων ύψους €49,78 εκατ., οι οποίες προέρχονται από Έλληνες ιδιώτες (€37,62 εκατ.) και ιδιωτικές χρηματοοικονομικές εταιρείες (€30,83 εκατ.), ενώ οι Ιδιωτικές μη χρηματοοικονομικές εταιρείες και ο Δημόσιος Τομέας εμφάνισαν εισροές €17,54 εκατ. και €1,13 εκατ. αντίστοιχα.\nΤα υπόλοιπα €0,79 εκατ. που εμφανίζονται ως εκροές από Λοιπούς Επενδυτές, αφορούν Μερίδες στις οποίες δεν έχει καταχωρηθεί από τους αρμόδιους Χειριστές ΣΑΤ συγκεκριμένη χώρα φορολογικής κατοικίας.\nΟι ξένοι επενδυτές τον Δεκέμβριο 2010 πραγματοποίησαν το 46,5% των συναλλαγών (τον Νοέμβριο 2010 πραγματοποίησαν το 50,2% των συναλλαγών, ενώ τον Δεκέμβριο 2009 είχαν πραγματοποιήσει το 51,3% των συναλλαγών). Οι Έλληνες ιδιώτες επενδυτές τον Δεκέμβριο 2010 πραγματοποίησαν το 29,1% των συναλλαγών (τον Νοέμβριο 2010 πραγματοποίησαν το 27,7% των συναλλαγών, ενώ τον Δεκέμβριο 2009 είχαν πραγματοποιήσει το 29,7% των συναλλαγών).\nΟι Έλληνες θεσμικοί επενδυτές (ιδιωτικές χρηματοοικονομικές εταιρείες) τον Δεκέμβριο 2010 πραγματοποίησαν το 20,9% των συναλλαγών (τον Νοέμβριο 2010 πραγματοποίησαν το 20,5% των συναλλαγών, ενώ τον Δεκέμβριο 2009 είχαν πραγματοποιήσει το 17% των συναλλαγών).\nΣυνολικά, το 2010 οι ξένοι επενδυτές ήταν πωλητές, σε αντίθεση με το 2009 όπου με συνολικές εισροές €0,98 δισ. παρουσιάστηκαν αγοραστές. Οι συνολικές εκροές κεφαλαίων από 1/1/2010 μέχρι 31/12/2010 ανήλθαν στα €1,09 δισ.\nΟι Έλληνες επενδυτές, στο σύνολο του 2010, εμφανίστηκαν αγοραστές με συνολικές εισροές κεφαλαίων αξίας €1,01 δισ., στις οποίες υπολογίζονται εισροές ύψους €1,10 δισ. που ανήκαν σε Έλληνες ιδιώτες επενδυτές.


Στο άλλο στρατόπεδο, αυτό της Σλόβαν, γνωρίζουν πως μια δική τους νίκη δεν αρκεί από τη στιγμή που ο ΠΑΟΚ παίζει με την Λίνκολν και θα ψάξει μια νίκη με πολλά γκολ. Αυτό το αναγνώρισε και ο Γιούρι Μεντβέντεφ:\n«Ξέρουμε αριθμητική, ξέρουμε τι συμβαίνει την τελευταία αγωνιστική και τα σενάρια πρόκρισης. Αλλά εμείς έχουμε ένα παιχνίδι μπροστά μας. Θέλουμε να κερδίσουμε την Κοπεγχάγη. Το καλό είναι πως παίξαμε τον αγώνα Πρωταθλήματος την Παρασκευή, άρα είχαμε αρκετές μέρες και προετοιμασίας και ξεκούρασης. Δεν θέλω να σκέφτομαι το ματς με τον ΠΑΟΚ και την ευκαιρία που χάσαμε να περάσουμε εμείς από την περασμένη αγωνιστική.\nΤώρα παίζουμε με την Κοπεγχάγη, ξέρω ότι το γήπεδο θα είναι γεμάτο αλλά και εμείς θα έχουμε τη βοήθεια 150 οπαδών μας. Είναι ένα ματς-τελικός θέλουμε να το κερδίσουμε ώστε ακόμη και αν δεν περάσουμε εμείς ως δεύτεροι, να μην έχει κανείς παράπονο για την προσπάθεια μας. Είναι δύσκολο, έχουμε ελπίδες, πρέπει να τις διεκδικήσουμε».


Ωτοσκλήρυνση » Γιώργος Παπασπύρου\nΩτοσκλήρυνση είναι μία συγγενής – κληρονομική κατά κανόνα πάθηση που αφορά την σταδιακή αλλοίωση της οστικής δομής στη βάση του αναβολέα.\nΣτα σαφή πλεονεκτήματα της μεθόδου ανήκουν ο ελάχιστος μετεγχειρητικός ίλιγγος, η άμεση αποκατάσταση της ακοής αλλά και η επίτευξη μακροχρόνιας ακοοβελτίωσης.\nΕκτός των κλασικών μεθόδων διενεργώ και Αναβολεκτομή με Laser (KTP και Argon). Είναι μια νέα τεχνική που εισφέρει επιπλέον πλεονεκτήματα σε ορισμένα «χειρουργικά βήματα» της Αναβολεκτομής. Στη σύγχρονη χειρουργική της Ωτοσκλήρυνσης επιβάλλεται η γνώση της εφαρμογής και των Laser έστω και εάν τούτο δεν είναι απαραίτητο για όλα τα στάδια της αναβολεκτομής προς αποφυγή διεγχειρητικά απρόβλεπτων δυσκολιών ή επιπλοκών που μπορεί να προκύψουν με τα συμβατικά εργαλεία.\nΚάποια Videos Aναβολοτομών με Laser που εκτελώ (KTP Laser)\nΗ Ωτοσκλήρυνση είναι μία συγγενής – κληρονομική κατά κανόνα πάθηση που αφορά την σταδιακή αλλοίωση της οστικής δομής στη βάση του αναβολέα.\nΚάποια Videos Aναβολοτομών με Laser που εκτελώ


ΟΜΑΔΑ ΕΨΙΛΟΝ: Όλο το γνωστό Σύμπαν σε ένα ταξίδι έξι λεπτών (βίντεο).\nΌλο το γνωστό Σύμπαν σε ένα ταξίδι έξι λεπτών (βίντεο).\nΈναν Κόσμο που περιέχει περίπου 100 δισεκατομμύρια άστρα μόνο στον Γαλαξία μας, και κατά προσέγγιση 125 δισεκατομμύρια γαλαξίες (εκ των οποίων μόνο οι 3.000 είναι ορατοί). Έναν Κόσμο που έχει διάμετρο περίπου 40 δισεκατομμύρια έτη φωτός, ενώ το παρατηρήσιμο Σύμπαν είναι μόνο 13.7 δισ. έτη φωτός. Άρα μπορούμε να δούμε ένα απειροελάχιστο μόνο κομμάτι του Σύμπαντος. Πώς λοιπόν να πιστέψουμε ότι η Γη μας είναι ο μοναδικός τόπος με συνθήκες κατάλληλες για την ‘σπορά’ της όποιας ζωής;


Παππάς στην Wall Street Journal: Όχι άλλες αναβολές για το χρέος - Ειδήσεις - νέα - Το Βήμα Online\nΠαππάς στην Wall Street Journal: Όχι άλλες αναβολές για το χρέος\n«Θέλουμε πραγματικές λύσεις και όχι προσωρινές για το χρέος» τονίζει σε συνέντευξή του στη Wall Street Journal ο υπουργός Επικρατείας Νίκος Παππάς που πραγματοποιεί επίσημη επίσκεψη στις ΗΠΑ.\n14 Μαΐου 2016, 08:56 Ενημερώθηκε: 14 Μαΐου 2016, 08:56\nΌπως γράφει η εφημερίδα, ο κ. Παππάς υπογραμμίζει ότι η Ελλάδα δεν θα αποδεχθεί μια νέα συμφωνία χωρίς να υπάρξει συγκεκριμένη διευθέτηση για την ελάφρυνση του χρέους από τους ευρωπαίους πιστωτές της χώρας.\n«Όχι άλλες αναβολές» τονίζει.\nΟ υπουργός δηλώνει πολύ αισιόδοξος για την επίτευξη μιας τελικής συμφωνίας μεταξύ της Ελλάδας και των Ευρωπαίων εταίρων για την ελάφρυνση του χρέους ως τις 24 Μαΐου.\n«Υπάρχουν κάποιες διαφωνίες μεταξύ του ΔΝΤ και των Ευρωπαίων εταίρων μας. Ωστόσο έχουμε καταστήσει σαφή τη θέση μας ότι χρειαζόμαστε μια μεγάλη αναδιάρθρωση του χρέους. Δεν θα πρέπει να υπάρξει καμία καθυστέρηση.»\nΕπισημαίνει επίσης ότι έλαβε υποστήριξη από τις ΗΠΑ, τον μεγαλύτερο μέτοχο του ΔΝΤ, για μια άμεση συμφωνία ελάφρυνσης του χρέους.


Μοντέρνα αρχιτεκτονική - Real Estate & Properties\nΙδανικά τοποθετημένο για όσους αναζητούν την γαλήνη και την ηρεμία, μόλις λίγα λεπτά απόσταση από το κέντρο της Κρυοπηγής, αυτή η ευρύχωρη κατοικία είναι εντυπωσιακή τόσο για την Μεσογειακή της γοητεία όσο και για την αποστομωτική της θέα. Σχεδιασμένη με Μεσογειακό στυλ σε μεγάλο οικόπεδο, είναι ίσως η προνομιακή τοποθεσία αυτού του ακινήτου που πραγματικά το τοποθετεί σε τόσο υψηλό επίπεδο επιθυμίας. Πολλές διαφορετικές παραλίες και τουριστικά αξιοθέατα ακριβώς λίγα λεπτά από την έξοδο του σπιτιού, μια μοναδικά υπέροχη ποιότητα ζωής περιμένει εδώ, περιτριγυρισμένη από μαγευτική θέα στον κόλπο της Κασσάνδρας!!! Το πολυτελές σπίτι προσφέρει τρία υπνοδωμάτια, τρία λουτρά, μοντέρνα κουζίνα, ανοιχτό σαλόνι με θέα την θάλασσα. Απολαύστε το μεγάλο μπαλκόνι με απρόσκοπτη θέα στη θάλασσα. Το συγκρότημα προσφέρει ιδιωτικότητα και πολυτέλεια που ζουν σε μια υπέροχη ατμόσφαιρα. Υπάρχει ασανσέρ για την μεταφοράς σας στην αμμώδη παραλία. Για περισσότερες πληροφορίες σχετικά με αυτήν την εξαιρετική κατοικία καλέστε μας ή στείλτε μας email.


Survivor spoiler σήμερα 12/4: Αυτή η ομάδα κερδίζει την πρώτη ασυλία – Μαλεβιζιώτης\nΝέα εβδομάδα ξεκινά σήμερα και όπως κάθε Δευτέρα στο Survivor, θα δούμε το πρώτο αγώνισμα ασυλίας.\nΤην Κυριακή (11/4) είδαμε στο νησί έναν καυγά άνευ προηγούμενου ανάμεσα στον Ηλία Μπόγδανο. Ο δεύτερος ξέσπασε μετά τα λόγια του ηθοποιού πριν το αγώνισμα με έπαθλο το φαγητό, βρίζοντας και χτυπώντας ότι έβρισκε μπροστά του και λίγο έλειψε να πιαστούν στα χέρια.\nΜόλις ηρέμησαν τα πνεύματα, ξεκίνησε ο αγώνας όπου στο τέλος βρήκε τους μπλε να πανηγυρίζουν ακόμα μία νίκη (10-6) και να απολαμβάνουν το φαγητό τους.\nΜετά την αποχώρηση της Χριστίνας Κεφαλά, η μπλε ομάδα δείχνει πως έχει δυναμώσει πολύ και όσο η κατάσταση στους αντιπάλους χτυπάει κόκκινο, τόσο θα δυναμώνουν και θα είναι δυσκολότερο να χάσουν.\nΑΠΙΣΤΕΥΤΟ: Δείτε πως είναι το σώμα της Χριστίνας Μπόμπα έξι μήνες μετά τη γέννα\nΑν αναλογιστούμε τα παραπάνω, οι μπλε φαντάζουν το μεγάλο φαβορί για την κατάκτηση της πρώτης ασυλίας της εβδομάδας. Όμως το Survivor έχουμε δει και έχουμε πει πως είναι το παιχνίδι των ανατροπών και έτσι φυσικά δεν γίνεται να κερδίζουν για πάντα.\nΈτσι τη νίκη σήμερα παίρνουν οι κόκκινοι! Έτσι οι δυνατοί μπλε θα πάνε στο συμβούλιο του νησιού για να ψηφίσουν τον πρώτο υποψήφιο προς αποχώρηση. Θα έχει μεγάλο ενδιαφέρον η σημερινή ψηφοφορία, καθώς οι δύο γυναίκες που έχουν παραμείνει στην μπλε ομάδα δεν μπορούν να ψηφιστούν, έτσι πολλά θα κρίνει η ατομική ασυλία.\nΕκεί οι Κόρο και Νίκος Μπάρτζης, έχουν δείξει πως είναι πολύ δυνατοί έχοντας κατακτήσει το κολιέ και μένει να δούμε αν θα τα καταφέρει ένας από τους δύο -ξανά- σήμερα.\nΕΟΚ: «Νόμιμη η διοίκηση Βασιλακόπουλου, συνεχίζουμε το έργο μας»\nΤουρίστας εντοπίστηκε νεκρός στην Αγία Ρούμελη στα Χανιά.\n76χρονος έβαλε τέλος στη ζωή του στο Ηράκλειο


5 προορισμοί για σύντομες αποδράσεις από το Ηράκλειο - Ipsipetis Travel\nΠαρόλο που το Ηράκλειο της Κρήτης αποτελεί γνωστό διεθνή προορισμό, πολλοί είναι αυτοί που αναζητούν σύντομες αποδράσεις στη φύση, είτε για να «ξεφύγουν» από τους πολύβουους δρόμους και τις γεμάτες παραλίες, είτε για να ανακαλύψουν καινούριους προορισμούς και να θαυμάσουν το ηπειρωτικό τοπίο της Κρήτης. Οποιοσδήποτε και αν είναι ο λόγος, οι εναλλακτικοί προορισμοί της Κρήτης θα ανταμείψουν και τον πιο απαιτητικό επισκέπτη.\nΟ Νεραϊδόσπηλιος των Αστρακών βρίσκεται στο Αστρακιανό φαράγγι της Κρήτης, περίπου 23 χιλιόμετρα έξω από το Ηράκλειο. Πρόκειται για ένα πανέμορφο και θρυλικό σπήλαιο που πήρε το όνομά του από έναν μύθο της περιοχής. Όπως προδίδει και το όνομα, η ιστορία ξεκινάει με έναν λυράρη ο οποίος άκουσε το τραγούδι των νεράιδων μέσα από το σπήλαιο και, μαγεμένος από αυτό, άρχισε να συνοδεύει τις νεράιδες με τη λύρα του. Παρόλο που η ιστορία δεν έχει καλό τέλος, η ομορφιά και η αρμονία του τοπίου, που μοιάζει πραγματικά παραμυθένιο, δικαιολογούν τη φαντασία των ντόπιων. Το σπήλαιο φιλοξενεί μία από τις πηγές του παλιού υδραγωγείου των Αστρακών, αποθεώνοντας το καταπράσινο τοπίο. Ένα στοιχείο που καθιστά τον συγκεκριμένο προορισμό απαραίτητο είναι η ίδια η διαδρομή προς τον Νεραϊδόσπηλιο. Για να φτάσει κανείς στο «Σπήλαιο της Θεάς», πρέπει να περάσει πρώτα από την Μυρτιά, το χωριό-γενέτειρα του Νίκου Καζαντζάκη στο οποίο στεγάζεται και το ομώνυμο μουσείο.\nΤο Αστρακιανό Φαράγγι της Κρήτης ενώνεται στο τέλος του με το Κουναβιανό Φαράγγι, τα οποία συνεχίζουν την πορεία τους σχηματίζοντας το Φαράγγι Καρτερού. Το Φαράγγι Καρτερού βρίσκεται ανατολικά του Ηρακλείου και παίρνει το όνομά του από το χωριό Καρτερός. Είναι ένας ιδανικός προορισμός για εκείνους που αγαπούν τη φύση και λατρεύουν την πεζοπορία ή που θέλουν απλά να αποδράσουν από τους έντονους ρυθμούς του Ηρακλείου. Οι διαδρομές του θεωρούνται εύκολες και προσιτές ενώ απευθύνονται σε όλες τις ηλικίες, χαρίζοντας στον ταξιδιώτη πανέμορφες εικόνες που γεφυρώνουν το παρελθόν με το μέλλον. Νερόμυλοι, μικρά εκκλησάκια και ασβεστοκάμινα θα εκπλήξουν θετικά τον κάθε επισκέπτη, επιβεβαιώνοντας πως κάποτε η ανθρώπινη παρουσία στο Φαράγγι Καρτερού ήταν ιδιαίτερα έντονη.\nΤο χωριό Φόδελε βρίσκεται περίπου στα 29 χιλιόμετρα από το Ηράκλειο και αποτελεί το χωριό-γενέτειρα του γνωστού ζωγράφου Δομήνικου Θεοτοκόπουλου, στο οποίο μπορεί κανείς να θαυμάσει μερικά από τα έργα του αναγεννησιακού καλλιτέχνη. Το μικρό μουσείο στεγάζεται στο σπίτι στο οποίο γεννήθηκε ο «El Greco» και στο οποίο έζησε μερικά χρόνια πριν εγκατασταθεί στο εξωτερικό. Στο Φόδελε μπορεί κανείς να επισκεφτεί την βυζαντινή εκκλησία της Παναγίας καθώς και το μοναστήρι του Αγίου Παντελεήμονα το οποίο φιλοξενεί βυζαντινή τέχνη του 17ου αιώνα. Το γραφικό χωριό φημίζεται για τις πορτοκαλιές και τις λεμονιές του, το καταπράσινο τοπίο και τα δροσερά νερά του ποταμού Παντομάρτη, γεγονός που το καθιστά ιδανικό προορισμό για μια σύντομη κυριακάτικη απόδραση.\nΤο Όρος Γιούχτα με τα ιερά σπήλαια βρίσκεται ανατολικά του Ηρακλείου και σε απόσταση μόλις 10 χιλιομέτρων από αυτό. Πρόκειται για ένα μικρό, μοναχικό βουνό με ανθρωπόμορφη όψη που περιτριγυρίζεται από απέραντους αμπελώνες και ελαιώνες και κατέχει μια ιδιαίτερη θέση στην καρδιά των ντόπιων. Το Όρος Γιούχτα θεωρείται από την αρχαιότητα το ιερό βουνό της Κρήτης και φιλοξενεί δύο μινωικά ιερά και αρκετά ιερά σπήλαια μέγιστης ιστορικής σημασίας. Παρόλο που ο Μινωικός πολιτισμός ανήκει στο μακρινό παρελθόν, οι λαοί εξακολούθησαν να αποδίδουν μια θεία αύρα στο Όρος Γιούχτα κατά τους αιώνες, με τρανταχτό παράδειγμα το ναό της μονής του Αφέντη Χριστού που βρίσκεται σε μια από τις κορυφές του βουνού και χαρίζει στον επισκέπτη μια απολαυστική θέα με ιδιαίτερη γεωγραφική ποικιλομορφία.\nΤο Όρος Στρούμπουλα βρίσκεται δυτικά του Ηρακλείου, έχει πυραμοειδές σχήμα και στην κορυφή του συναντά κανείς το εκκλησάκι της Υψώσεως του Τιμίου Σταυρού, ένα μοναδικό μνημείο που φέρει μια τεράστια ιστορία και που φαίνεται πως επιβίωσε ακάθεκτο ανά τους αιώνες, παρά την παρουσία διαφόρων κατακτητών στην περιοχή. Από την κορυφή του βουνού φαίνεται σχεδόν όλη η Κρήτη και αν κοιτάξει κανείς καλά, θα διακρίνει ερείπια γερμανικών στρατιωτικών εγκαταστάσεων, σκιαγραφώντας την ιστορία του νησιού και συνοψίζοντας την έντονη ανθρώπινη παρουσία και δραστηριότητα ανά τους αιώνες. Αξιοσημείωτο είναι το γεγονός πως όρη σαν το Γιούχτα και το Στρούμπουλα αποτελούσαν πάντα καταφύγιο για τους διωγμένους ντόπιους, οι οποίοι επιβίωναν και συντηρούσαν την κουλτούρα τους και τον πολιτισμό τους ενώπιον των κατακτητών.


Μάιος με τα τριαντάφυλλα | Roulas Mera\nΜάιος με τα τριαντάφυλλα\nΟ Μάης με τα ρόδα… μήνας της άνοιξης, των λουλουδιών, της νεότητας , της βλάστησης, της καρποφορίας…του έρωτα!!!\nΟ μήνας της αναγέννησης της φύσης με τα πιο όμορφα χρώματα και τα μεθυστικά αρώματα που απλώνονται παντού. Μαγικός μήνας ο πιο αγαπημένος της Άνοιξης που μας γεμίζει με υπέροχη διάθεση . Μας υπόσχεται καλύτερες χαρούμενες και ευτυχισμένες μέρες.\nΟ Μάιος ή Μάης πήρε το όνομά του από την αρχαία ρωμαϊκή θεότητα Maja (Μάγια), που προέρχεται από την αρχαιοελληνική λέξη μαία (λατ. Maia) κόρη του Άτλαντα και μητέρα του Ερμή. Μαία σημαίνει τροφός, μητέρα και σαν θεότητα συμβόλιζε τη γονιμότητα της γης. Στην τέχνη τον μήνα Μάιο οι Ρωμαίοι τον παρίσταναν με μορφή άνδρα που έφερε πλατύ χιτώνα και στο κεφάλι καλάθι γεμάτο άνθη.\nΟ Μάιος είναι ο ωραιότερος μήνας, ο ερχομός του καινούργιου. Η φύση μας θυμίζει με την ομορφιά των χρωμάτων της το μεγαλείο της. Λουλούδια σε όλα τα χρώματα ανθίζουν αυτό τον μήνα και οι μυρωδιές των αρωμάτων τους κατακλύζουν τους κήπους και την ύπαιθρο.\nΓια τον Μάιο υπάρχουν διάφορες ονομασίες: Τριανταφυλλάς (γιατί το κυριότερο από τα λουλούδια του Μάη είναι το τριαντάφυλλο), Καλομηνάς, Λούλουδος, Πράσινος (πρασινίζει ο τόπος), μήνας των λουλουδιών και της βλάστησης, χαλαζάς, βροχάρης, αλλά συγχρόνως και καταραμένος. Οι βροχές του Μαΐου είναι καταστροφικές για τη γεωργία, γι’ αυτό και λέγεται «Στον καταραμένο τόπο μήνα Μάη βρέχει». «Στο κακορίζικο χωριό το Μάη ρίχνει το νερό».\nΟ Μάιος έχει και και τις κακές του μέρες. Από την αρχαιότητα ακόμα ήταν ένας μήνας αμφιλεγόμενος. Και αυτό γιατί διάφορες δεισιδαιμονίες συνδύαζαν τον μήνα Μάιο με μάγισσες και ξόρκια και πίστευαν ότι τα μάγια αυτού του μήνα ήταν ιδιαίτερα ισχυρά. «Το Μάη εγεννήθηκα και μάγια δε φοβούμαι» .\nΠαροιμίες για τον Μάιο: «Ο Μάης φτιάχνει τα σπαρτά κι ο Μάης τα χαλάει.» «Μάης άβρεχος Τρυγητής χαρούμενος.» Μάη μου, καλέ μου μήνα, να ’σουν δυο φορές το χρόνο! Μάης άβροχος, χρονιά ευτυχισμένη Μάης βρεμένος, μούστος μετρημένος. Ζήσε Μάη μου να φας τριφύλλι. Ο Μάης ρίχνει τη δροσιά και ο Απρίλης τα λουλούδια Ο Απρίλης με τα λουλούδια και ο Μάης με τα ρόδα.\n«Ο Μάιος μας έφτασε\nπαιδιά στην εξοχή».\nΜάιος… μήνας χαράς που εκδηλώνεται από την πρώτη κιόλας μέρα. Η Πρωτομαγιά γιορτάζεται πολύχρωμα και εθιμοτυπικά. Οι άνθρωποι ανθοστολίζουν τα σπίτια τους και βγαίνουν από νωρίς στις εξοχές για να πάρουν τη δροσιά του. Πολλά έθιμα του Μάη, ξεκινούν από την αντίληψη ότι ο Μάιος κάνει τα πάντα νέα. Μια νέα ζωή αρχίζει για τον άνθρωπο, όπως και για τη φύση. Κεντρικός πυρήνας του εορτασμού σε όλους τους πολιτισμούς είναι η χαρά και η αναζήτηση της ομορφιάς της φύσης και της δροσιάς της Άνοιξης.\nΠαραδοσιακό έθιμο είναι το πρωτομαγιάτικο στεφάνι το οποίο στολίζει την πόρτα του σπιτιού. Οι γιορτές της άνοιξης σε όποιον πολιτισμό και αν τις συναντήσουμε συνοδεύονται από μεγάλη δόση ευφορίας, τραγουδιών, λουλουδιών και συμβολίζουν το νέο ξεκίνημα της ζωής που αρχίζει με την βλάστηση.\nΗ 1 Μαΐου έχει χαρακτηρισθεί σχεδόν παγκόσμια ημέρα αργίας (αν και δεν είναι αργία, είν’ απεργία) και διατυπώσεων των διεκδικήσεων των εργαζομένων, αφού είναι συνδεδεμένη με το εργατικό κίνημα όταν το 1886 έγιναν οι μεγάλες διαδηλώσεις στο Σικάγο με αίτημα τα τρία οχτάρια: οχτώ ώρες εργασίας, οχτώ ψυχαγωγία και οχτώ ώρες ύπνος. Στην χώρα μας, η απεργία των καπνεργατών του 1936 στη Θεσσαλονίκη βάφτηκε με αίμα…\nΜΑΙΟΣ εργασίες στον κήπο μας


Symmaxos-Chris.Sintiki: Στόιμπερ: «Η Νέα Δημοκρατία φταίει για τη μιζέρια του χρέους της Ελλάδας»\nΣτόιμπερ: «Η Νέα Δημοκρατία φταίει για τη μιζέρια του χρέους της Ελλάδας»\nΟ πρώην πρωθυπουργός της Βαυαρίας\nΑγγελα Μέρκελ και Έντμουντ Στόιμπερ\nΣκληρά λόγια εναντίον της Νέας Δημοκρατίας για τη στάση της στην αντιμετώπιση της κρίσης χρέους της Ελλάδας, χρησιμοποιεί ο συντηρητικός πρώην πρωθυπουργός της Βαυαρίας Έντμουντ Στόιμπερ.\n«Το δικό μας, συντηρητικό αδελφό κόμμα της Νέας Δημοκρατίας στην Ελλάδα αποτυγχάνει σε όλα τα επίπεδα. Φέρει μεγάλη ευθύνη για τη μιζέρια του χρέους. Είναι παρανοϊκό το ότι ειδικά αυτό το κόμμα βγάζει τον κόσμο στους δρόμους για να διαδηλώνει ενάντια στα μέτρα λιτότητας», δηλώνει χαρακτηριστικά ο κ. Στόιμπερ, επίτιμος πρόεδρος του συγκυβερνώντος κόμματος της Χριστιανοκοινωνικής Ένωσης "CSU" Βαυαρίας.\nΣε συνέντευξή του στο περιοδικό "Focus", ο κ. Στόιμπερ προειδοποιεί ότι οι συνέπειες της κρίσης μπορεί να είναι χειρότερες από αυτές της Lehman. "Τώρα αυτό που χρειάζεται είναι άμεσα έκτακτη βοήθεια. Αυτό, ορισμένοι δεν το έχουν αντιληφθεί ακόμη", συμπληρώνει\nΕτικέτες Αγγελα Μέρκελ, Έντμουντ Στόιμπερ, Ο πρώην πρωθυπουργός της Βαυαρίας


Home/Ειδήσεις Υγείας/Κρύα πόδια: Ποιες παθήσεις μπορεί να κρύβουν\nHR27 Νοεμβρίου 2018 05:02\nΟ υποθυρεοειδισμός μπορεί να προκαλέσει κρύα πόδια και κρύα χέρια, κόπωση, απώλεια μαλλιών και αύξηση του σωματικού βάρους, μεταξύ άλλων συμπτωμάτων. Εάν έχετε ένα πρόβλημα στον θυρεοειδή και ακολουθείτε κάποια φαρμακευτική αγωγή γι’ αυτό, αλλά εξακολουθείτε να έχετε κρύα χέρια και πόδια, μπορεί να πάσχετε από το σύνδρομο Raynaud.\nΌταν εκδηλώνεται η περιφερική νευροπάθεια οι πάσχοντες έχουν το αίσθημα κρύου στα χέρια και τα πόδια χωρίς, ωστόσο, να είναι στην πραγματικότητα κρύα στην αφή. Άλλα συμπτώματα μπορεί να περιλαμβάνουν μούδιασμα, μυρμήγκιασμα, ή αίσθηση καψίματος στα άκρα. Η περιφερική νευροπάθεια είναι συνήθως σημάδι κάποιας άλλης υποκείμενης νευρικής βλάβης, που προκαλείται από ασθένειες, όπως ο διαβήτης, η έκθεση σε τοξίνες, οι μολύνσεις, ή οι ανεπάρκειες βιταμινών.


Απίστευτο περαστικό στο Βόλο: Συνελήφθη 56χρονος γιατί καταδίωκε τον... κορονοϊό (pics) - Newsbomb - Ειδησεις - News\nΕΛΛΑΔΑ 09/04/2020 13:29\nΟι αστυνομικοί ζήτησαν από τον οδηγό να βγει από το αυτοκίνητο. Εκείνος άνοιξε την πόρτα και κατέβηκε στο οδόστρωμα.\t Πηγή: Intime News\nΣτο κεφάλι του φορούσε φακό με φωτάκια τύπου led και άρχισε να διαμαρτύρεται. Όπως είπε στους αστυνομικούς καταδίωκε τον… κορονοϊό και εξαιτίας τους, του ξέφυγε. Αστυνομικοί δεν πίστευαν στα αυτιά τους.\t Πηγή: Pixabay\nΕκείνος επέμενε ότι με τον φακό που φορούσε στο κεφάλι είχε τη δυνατότητα να εντοπίζει τον… κορονοϊό και πριν τον σταματήσουν τα περιπολικά ήταν ένα βήμα πριν να τον πιάσει.\t Πηγή: Intime News\nΜάλιστα είδαν τα έγγραφά του και του βεβαίωσαν πρόστιμο για άσκοπη μετακίνηση, πριν του επιτρέψουν να μπει στο όχημά του και να επιστρέψει σπίτι του. Έτσι μπήκε τέλος στην… καταδίωξη του νέου ιού.\t Πηγή: Pixabay\nΜάλιστα η σύζυγός του, την επόμενη της τρελής… καταδίωξης, υπέβαλε σε βάρος του αναφορά στο Α.Τ. Βόλου.\t Πηγή: Intime News\nΣύμφωνα με την ίδια, ξαφνικά, κι ενώ ποτέ στο παρελθόν δεν είχε δώσει δείγματα γραφής, άρχισε να συμπεριφέρεται αλλοπρόσαλλα. Όπως ανέφερε, δεν ήταν καλά ψυχολογικά μετά την εφαρμογή των αυστηρών μέτρων για την αντιμετώπιση της πανδημίας.\t Πηγή: Pixabay\nΓια τον 56χρονο που στο μεταξύ εξαφανίστηκε, εκδόθηκε ένταλμα σύλληψης. Εντοπίστηκε στην Αθήνα όπου είχε πάει να δει την κόρη του και οδηγήθηκε στην Ψυχιατρική Κλινική Νίκαιας.\t Πηγή: Intime News\nΌσον αφορά την ταυτότητά του, πρόκειται για έναν 56χρονο που δεν είχε απασχολήσει στο παρελθόν διωκτικές αρχές ή ψυχιατρικές υπηρεσίες.


Eπιστρέφει στη Βενεζουέλα ο Γκουαϊδό παρά τις απειλές - Καλεί σε νέες κινητοποιήσεις κατά του Μαδούρο | altsantiri\nΔημοσιεύθηκε στις 4-03-2019 - 10:35πμ Ανανέωση 4-03-2019 - 10:40πμ\nΟ ηγέτης της Αντιπολίτευσης της Βενεζουέλας Χουάν Γκουαϊδό, έχει αναγγείλει την επιστροφή του στο Καράκας τη Δευτέρα 4 Μαρτίου.\nΕνώ του είχε επιβληθεί από το Ανώτατο Δικαστήριο απαγόρευση εξόδου από τη χώρα, με ποινή 30 χρόνια κάθειρξη, εκείνος παρανόμησε και πήγε σε μια μίνι-περιοδεία στη Νότια Αμερική και συγκεκριμένα στη γειτονική Κολομβία, στη Βραζιλία, στην Παραγουάη, στην Αργεντινή και στον Ισημερινό, προσπαθώντας να συγκροτήσει εκεί ένα μπλοκ κατά της κυβέρνησης Μαδούρο. Την παραμονή της επιστροφή τους κάλεσε τους οπαδούς του να διαδηλώσουν και προειδοποίησε την κυβέρνηση του Νικολάς Μαδούρο εναντίον οποιασδήποτε απόπειρας να τον «απαγάγει» μόλις αφιχθεί.\n«Αν (ο Μαδούρο) προσπαθήσει να με απαγάγει, αυτό θα είναι αναμφίβολα ένα από τα τελευταία λάθη που θα διαπράξει», τόνισε ο Γκουαϊδό ς, απευθυνόμενος σε υποστηρικτές του μέσω ενός ιστότοπου κοινωνικής δικτύωσης το βράδυ της Κυριακής.\nΝωρίτερα την Κυριακή 3 Μαρτίου ο επικεφαλής της αντιπολίτευσης ανήγγειλε μέσω Twitter την επιστροφή του στο Καράκας, προτρέποντας τους πολίτες να διαδηλώσουν «σε όλη τη χώρα στις 11:00 (σ.σ. στις 17:00 ώρα Ελλάδας)».\nΟ Μαδούρο επανέλαβε την περασμένη εβδομάδα ότι ως επικεφαλής της εθνοσυνέλευσης, ο αντίπαλός του, ο Γκουαϊδό, υποχρεούται «να τηρεί τον νόμο» και όταν επιστρέψει, θα κληθεί να «λογοδοτήσει στη δικαιοσύνη». Το Ανώτατο Δικαστήριο διεξάγει έρευνα σε βάρος του Γκουαϊδό για σφετερισμό της εξουσίας. Εξαιτίας της έρευνας που διενεργείται, στον ηγέτη της αντιπολίτευσης απαγορεύθηκε η έξοδος από τη χώρα, ενώ δεσμεύθηκαν περιουσιακοί του πόροι, αν και δεν του έχει ασκηθεί επίσημα δίωξη ως τώρα.\nΟι ΗΠΑ και οι 13 χώρες της Ομάδας της Λίμας — οι περισσότερες εξ αυτών έχουν εκφράσει ανοικτά την υποστήριξή τους τον Γκουαϊδό –– εξέφρασαν την ανησυχία τους για την ασφάλεια του ηγέτη της αντιπολίτευσης, όπως και η Ευρωπαϊκή Ένωση. Η Ουάσινγκτον, που δεν έχει αποκλείσει το ενδεχόμενο να προχωρήσει σε στρατιωτική επέμβαση στη Βενεζουέλα, προειδοποίησε πως εάν συμβεί κάτι στον ηγέτη της αντιπολίτευσης, αυτό «θα έχει συνέπειες».


Δημοσιεύθηκε: 29 Δεκεμβρίου 2020 - 17:01\nΑνακοινώνεται από την εταιρία ότι πραγματοποιήθηκε η Έκτακτη Γενική Συνέλευση των Μετόχων την Τρίτη 29.12.2020, η οποία συνήλθε στην έδρα της εταιρίας Δ.Δ. Στενημάχου Ναούσης. Παρέστησαν 2 Μέτοχοι που εκπροσωπούν ποσοστό 95,02% του καταβεβλημένου Μετοχικού Κεφαλαίου, ήτοι 6.014.476 μετοχών επί συνόλου 6.330.002 μετοχών.\nΕπί του μοναδικού θέματος της Ημερήσιας Διάταξης «Ορισμός μελών της επιτροπής ελέγχου σύμφωνα με το άρθρο 44 του Ν. 4449/2017, όπως ισχύει σήμερα» ελήφθησαν οι εξής αποφάσεις με ψήφους 6.014.476 (100% των παρισταμένων):\nΟρίστηκε η Επιτροπή Ελέγχου, η οποία θα αποτελεί Επιτροπή του Διοικητικού Συμβουλίου, από μη εκτελεστικά μέλη αυτού. Η Επιτροπή Ελέγχου θα είναι τριμελής (3) με θητεία μελών ενός (1) έτους. Ορίστηκε τουλάχιστον ότι ένα από τα μέλη της Επιτροπής Ελέγχου να διαθέτει επαρκή γνώση στην ελεγκτική και λογιστική. Τα Μέλη της Επιτροπής Ελέγχου θα είναι στην πλειοψηφία τους ανεξάρτητα από την ελεγχόμενη οντότητα (σύμφωνα με το Ν. 3016/2002) και θα εκλέξουν τον Πρόεδρο της Επιτροπής Ελέγχου ο οποίος πρέπει να είναι ανεξάρτητος από την εταιρία ως ορίζεται από το Νόμο. Τα μέλη της Επιτροπής Ελέγχου πρέπει να διαθέτουν επαρκή γνώση του τομέα στον οποίο δραστηριοποιείται η εταιρία.


Οι οδηγίες του ισπανικού υπουργείου υγείας για τον αθλητισμό - SPORTSFEED\nΤο υπουργείο υγείας της πολύπαθης Ισπανίας εξέδωσε τις οδηγίες της «φάσης 0» για την επανεκκίνηση του αθλητισμού στη χώρα για κάθε κατηγορία αθλούμενων ξεχωριστά.\nΗ πρώτη κατηγορία είναι οι επαγγελματίες αθλητές και οι αθλητές υψηλού επιπέδου ή εθνικού ενδιαφέροντος που υπέδειξε το σχετικό συμβούλιο του υπουργείου αθλητισμού. Αυτοί από εδώ και πέρα μπορούν να κάνουν προπονήσεις κατά μόνας σε ανοιχτό χώρο, εντός των ορίων της επαρχίας που μένουν. Τέτοιοι χώροι μπορεί να είναι η θάλασσα, λίμνες και ποτάμια αλλά και χώροι κοντά στη φύση και οι αθλητές μπορούν να χρησιμοποιούν και τον απαραίτητο εξοπλισμό. Σε κάθε περίπτωση όμως πρέπει να τηρούνται όλοι οι κανόνες υγιεινής και απόστασης από άλλους ανθρώπους. Από τον κανόνα των δύο μέτρων εξαιρούνται μόνο αθλητές Παρολυμπιακών που χρειάζονται συνοδό, και πάλι όμως η απόσταση μεταξύ των δύο πρέπει να είναι η ελάχιστη δυνατή και να τηρούνται όλα τα μέτρα προφύλαξης. Προβλέπεται η επίβλεψη της προπόνησης από εγκεκριμένο προπονητή, που θα στέκεται σε απόσταση ασφαλείας, ενώ γίνεται έκκληση να περιοριστεί η διάρκεια της προπόνησης στην απολύτως αναγκαία. Η απόσταση μεταξύ των αθλητών στην ποδηλασία και σε άλλα τροχήλατα αθλήματα αυξάνεται από 2 σε 10 μέτρα.\nΣτη δεύτερη κατηγορία ανήκουν όλοι οι αθλητές οι οποίοι εντάσσονται σε κατηγορίες σχεδιασμού αθλητικών ομοσπονδιών, οι οποίοι όμως δεν ανήκουν στην πρώτη κατηγορία. Αυτοί έχουν δικαίωμα ατομικής προπόνησης σε ανοιχτό χώρο εντός του δήμου τους, αυστηρά μεταξύ 6:00-10:00 το πρωί ή 20:00-23:00 το βράδυ. Δεν προβλέπεται η επίβλεψη από προπονητή, ενώ η κάθε ομοσπονδία είναι υπεύθυνη για να δώσει διαπιστεύσεις σε όσους πληρούν τα κριτήρια.\nΣτην τρίτη κατηγορία μπαίνουν όσοι απλά ανήκουν σε αθλητικούς συλλόγους οι οποίοι συμμετέχουν σε πρωταθλήματα και επαγγελματικές λίγκες. Αυτοί διατηρούν το δικαίωμα για ατομική προπόνηση βασικού χαρακτήρα που ίσχυε μέχρι τώρα, με την προϋπόθεση της τήρησης όλων των κανόνων υγιεινής και ασφάλειας. Οι υπεύθυνοι φορείς για τις λίγκες είναι αυτοί που θα δώσουν και σε αυτή την περίπτωση τις σχετικές διαπιστεύσεις στους αθλούμενους.\nΕυρωπαϊκό συμβούλιο: Συμπεράσματα και προτάσεις για την ανάκαμψη του αθλητισμού